ciscoriordan/open-greek-corpus-annotations huggingface dataset:
flavius-josephus.antiquitates-judaicae 14.370
Ἡρώδην δὲ τὸ μέγεθος τῶν περιεστηκότων αὐτὸν κακῶν οὐ κατέπληττεν , ἀλλʼ ἐποίει δεινὸν εὑρίσκειν ἐπιβολὰς ἔργων παραβόλων . πρὸς γὰρ Μάλιχον τὸν Ἀράβων βασιλέα πολλὰ πρόσθεν εὐεργετημένον ἀπῄει τὴν ἀμοιβὴν κομιούμενος , ὅτε μάλιστα ἐδεῖτο , χρήματα ληψόμενος εἴτε δάνειον εἴτε δωρεὰν ὡς ἂν πολλῶν παρʼ αὐτοῦ τετυχηκότος .
Lemmas: Ἡρώδης δέ ὁ μέγεθος ὁ περιίστημι αὐτός κακός οὐ καταπλήσσω , ἀλλά ποιέω δεινός εὑρίσκω ἐπιβολή ἔργον παράβολος . πρός γάρ Μάλιχος ὁ Ἄραψ βασιλεύς πολύς πρόσθεν εὐεργετέω ἀπέρχομαι ὁ ἀμοιβή κομίζω , ὅτε μάλα δέω , χρῆμα λαμβάνω εἴτε δάνειον εἴτε δωρεά ὡς ἄν πολύς παρά αὐτός τυγχάνω .
flavius-josephus.antiquitates-judaicae 14.371
οὐ γὰρ εἰδὼς τὰ κατὰ τὸν ἀδελφὸν ἔσπευδεν λυτρώσασθαι παρὰ τῶν πολεμίων αὐτὸν λύτρον ὑπὲρ αὐτοῦ καταβαλὼν νόμισμα ἕως τριακοσίων ταλάντων . ἐπήγετο δὲ καὶ τὸν Φασαήλου παῖδα διὰ ταύτην τὴν αἰτίαν ἑπταετῆ τυγχάνοντα , παρασχὼν αὐτὸν ἐνέχυρον τοῖς Ἄραψιν .
Lemmas: οὐ γάρ οἶδα ὁ κατά ὁ ἀδελφός σπεύδω λυτρόω παρά ὁ πολέμιος αὐτός λύτρον ὑπέρ αὐτός καταβάλλω νόμισμα ἕως τριακόσιοι τάλαντον . ἐπάγω δέ καί ὁ Φασαήλος παῖς διά οὗτος ὁ αἰτία ἑπταετής τυγχάνω , παρέχω αὐτός ἐνέχυρον ὁ Ἄραψ .
flavius-josephus.antiquitates-judaicae 14.372
ἀγγέλων δʼ αὐτὸν ὑπαντησάντων παρὰ τοῦ Μαλίχου , διʼ ὧν ἐκέλευσεν αὐτὸν ἀναχωρεῖν · παρηγγελκέναι γὰρ αὐτῷ Πάρθους Ἡρώδην μὴ δέχεσθαι · ταύτῃ δʼ ἐχρῆτο προφάσει ὑπὲρ τοῦ μὴ ἀποδοῦναι τὰ χρέα καὶ τῶν ἐν τέλει παρὰ τοῖς Ἄραψιν εἰς τοῦτο ἐναγόντων , ὅπως ἀποστερήσωσιν τὰς παρακαταθήκας , ἃς παρὰ Ἀντιπάτρου λαβόντες ἔτυχον ,
Lemmas: ἄγγελος δέ αὐτός ὑπαντάω παρά ὁ Μάλιχος , διά ὅς κελεύω αὐτός ἀναχωρέω · παραγγέλλω γάρ αὐτός Πάρθοι Ἡρώδης μή δέχομαι · οὗτος δέ χράω πρόφασις ὑπέρ ὁ μή ἀποδίδωμι ὁ χρέος καί ὁ ἐν τέλος παρά ὁ Ἄραψ εἰς οὗτος ἐνάγω , ὅπως ἀποστερέω ὁ παρακαταθήκη , ὅς παρά Ἀντίπατρος λαμβάνω τυγχάνω ,
flavius-josephus.antiquitates-judaicae 14.373
ἀπεκρίνατο αὐτοῖς οὐδὲν ἐνοχλήσων ἀφικνεῖσθαι πρὸς αὐτούς , μόνον δὲ διαλεξόμενος περὶ τῶν ἀναγκαιοτάτων αὐτῷ πραγμάτων .
Lemmas: ἀποκρίνω αὐτός οὐδείς ἐνοχλέω ἀφικνέομαι πρός αὐτός , μόνος δέ διαλέγω περί ὁ ἀναγκαῖος αὐτός πρᾶγμα .
flavius-josephus.antiquitates-judaicae 14.374
Ἔπειτα δόξαν ἀναχωρεῖν ἀπῄει μάλα σωφρόνως τὴν ἐπʼ Αἰγύπτου . καὶ τότε μὲν ἔν τινι ἱερῷ κατάγεται , καταλελοίπει γὰρ αὐτόθι πολλοὺς τῶν ἑπομένων , τῇ δʼ ὑστεραίᾳ παραγενόμενος εἰς Ῥινοκούρουρα ἐκεῖ καὶ τὰ περὶ τὸν ἀδελφὸν ἤκουσεν .
Lemmas: ἔπειτα δόξα ἀναχωρέω ἀπέρχομαι μάλα σώφρων ὁ ἐπί Αἴγυπτος . καί τότε μέν ἐν τις ἱερόν κατάγω , καταλείπω γάρ αὐτόθι πολύς ὁ ἕπομαι , ὁ δέ ὑστεραῖος παραγίγνομαι εἰς Ῥινοκούρουρα ἐκεῖ καί ὁ περί ὁ ἀδελφός ἀκούω .
flavius-josephus.antiquitates-judaicae 14.375
Μαλίχῳ δὲ μεταγνόντι καὶ μεταθέοντι τὸν Ἡρώδην οὐδὲν τούτου περισσότερον ἐγένετο · πορρωτάτω γὰρ ἦν ἤδη σπεύδων τὴν ἐπὶ Πηλουσίου . ἐπεὶ δʼ αὐτὸν ἐλθόντα νῆες ὁρμοῦσαι αὐτόθι εἶργον τοῦ ἐπʼ Ἀλεξανδρείας πλοῦ , τοῖς ἡγεμόσιν ἐντυγχάνει , ὑφʼ ὧν κατʼ αἰδῶ καὶ πολλὴν ἐντροπὴν προπεμφθεὶς εἰς τὴν πόλιν , ὑπὸ Κλεοπάτρας κατείχετο .
Lemmas: Μάλιχος δέ μεταγιγνώσκω καί μεταθέω ὁ Ἡρώδης οὐδείς οὗτος περισσός γίγνομαι · πόρρω γάρ εἰμί ἤδη σπεύδω ὁ ἐπί Πηλούσιον . ἐπεί δέ αὐτός ἔρχομαι ναῦς ὁρμάω αὐτόθι ἔργω ὁ ἐπί Ἀλεξάνδρεια πλόος , ὁ ἡγεμών ἐντυγχάνω , ὑπό ὅς κατά αἰδώς καί πολύς ἐντροπή προπέμπω εἰς ὁ πόλις , ὑπό Κλεοπάτρη κατέχω .
flavius-josephus.antiquitates-judaicae 14.376
πεῖσαι μέντοι μένειν αὐτὸν οὐκ ἠδυνήθη εἰς Ῥώμην ἐπειγόμενον χειμῶνός τε ὄντος καὶ τῶν κατὰ τὴν Ἰταλίαν ἐν ταραχῇ καὶ σάλῳ πολλῷ δηλουμένων .
Lemmas: πείθω μέντοι μένω αὐτός οὐ δύναμαι εἰς Ῥώμη ἐπείγω χειμών τε εἰμί καί ὁ κατά ὁ Ἰταλία ἐν ταραχή καί σάλος πολύς δηλέομαι .
flavius-josephus.antiquitates-judaicae 14.377
Ἀναχθεὶς οὖν ἐκεῖθεν ἐπὶ Παμφυλίας καὶ χειμῶνι σφοδρῷ περιπεσὼν μόλις εἰς Ῥόδον διασώζεται φορτίων ἀποβολῆς γενομένης . καὶ δύο μὲν ἐνταυθοῖ τῶν φίλων αὐτῷ συνήντησαν , Σαππῖνός τε καὶ Πτολεμαῖος .
Lemmas: ἀνάγω οὖν ἐκεῖθεν ἐπί Παμφυλία καί χειμών σφοδρός περιπίπτω μόλις εἰς Ῥόδος διασῴζω φορτίον ἀποβολή γίγνομαι . καί δύο μέν ἐνταυθοῖ ὁ φίλος αὐτός συναντάω , Σαππῖνος τε καί Πτολεμαῖος .
flavius-josephus.antiquitates-judaicae 14.378
εὑρὼν δὲ τὴν πόλιν ὑπὸ τοῦ πρὸς Κάσσιον πολέμου κεκακωμένην οὐδʼ ἐν ἀπόροις ὢν εὖ ποιεῖν αὐτὴν ὤκνησεν , ἀλλὰ καὶ παρὰ δύναμιν αὐτὴν ἀνεκτᾶτο . τριήρη τε κατασκευάσας , καὶ ἀναχθεὶς ἐκεῖθεν σὺν τοῖς φίλοις ἐπʼ Ἰταλίας εἰς Βρεντέσιον κατάγεται .
Lemmas: εὑρίσκω δέ ὁ πόλις ὑπό ὁ πρός Κάσσιος πόλεμος κακόω οὐδέ ἐν ἄπορος εἰμί εὖ ποιέω αὐτός ὀκνέω , ἀλλά καί παρά δύναμις αὐτός ἀνακτάομαι . τριήρης τε κατασκευάζω , καί ἀνάγω ἐκεῖθεν σύν ὁ φίλος ἐπί Ἰταλία εἰς Βρεντέσιον κατάγω .
flavius-josephus.antiquitates-judaicae 14.379
κἀκεῖθεν εἰς Ῥώμην ἀφικόμενος πρῶτον μὲν Ἀντωνίῳ φράζει τὰ συμβάντα αὐτῷ κατὰ τὴν Ἰουδαίαν , καὶ πῶς ὁ ἀδελφὸς αὐτοῦ Φασάηλος ὑπὸ Πάρθων ἀπόλοιτο συλληφθεὶς καὶ Ὑρκανὸς ὑπʼ αὐτῶν αἰχμάλωτος ἔχοιτο , καὶ ὡς Ἀντίγονον καταστήσειαν βασιλέα χρήματα δώσειν ὑποσχόμενον χίλια τάλαντα καὶ γυναῖκας πεντακοσίας , αἳ τῶν πρώτων κἀκ τοῦ γένους τοῦ αὐτῶν ἔμελλον ἔσεσθαι , καὶ ὅτι ταύτας νυκτὸς ἐκκομίσειεν καὶ διαφύγοι τὰς τῶν ἐχθρῶν χεῖρας πολλὰς ὑπομείνας ταλαιπωρίας .
Lemmas: ἐκεῖθεν εἰς Ῥώμη ἀφικνέομαι πρῶτος μέν Ἀντώνιος φράζω ὁ συμβαίνω αὐτός κατά ὁ Ἰουδαία , καί πῶς ὁ ἀδελφός αὐτός Φασάηλος ὑπό Πάρθοι ἀπόλλυμι συλλαμβάνω καί Ὑρκανός ὑπό αὐτός αἰχμάλωτος ἔχω , καί ὡς Ἀντίγονος καθίστημι βασιλεύς χρῆμα δίδωμι ὑπέχω χίλιοι τάλαντον καί γυνή πεντακόσιοι , ὅς ὁ πρῶτος ἐκ ὁ γένος ὁ αὐτός μέλλω εἰμί , καί ὅτι οὗτος νύξ ἐκκομίζω καί διαφεύγω ὁ ὁ ἐχθρός χείρ πολύς ὑπομένω ταλαιπωρία .
flavius-josephus.antiquitates-judaicae 14.380
εἶτʼ ἐπιδιακινδυνεύειν † αὐτῷ τοὺς οἰκείους πολιορκουμένους πλεύσειέ τε διὰ χειμῶνος καὶ παντὸς καταφρονήσειε δεινοῦ σπεύδων ἐπὶ τὰς ἐλπίδας τὰς παρʼ αὐτοῦ καὶ τὴν μόνην βοήθειαν .
Lemmas: εἶτα ἐπιδιακινδυνεύω † αὐτός ὁ οἰκεῖος πολιορκέω πλέω τε διά χειμών καί πᾶς καταφρονέω δεινός σπεύδω ἐπί ὁ ἐλπίς ὁ παρά αὐτός καί ὁ μόνος βοήθεια .
flavius-josephus.antiquitates-judaicae 14.381
Ἀντώνιον δʼ οἶκτος εἰσέρχεται τῆς Ἡρώδου μεταβολῆς , καὶ τῷ κοινῷ χρησάμενος λογισμῷ περὶ τῶν ἐν ἀξιώματι τοσούτῳ καθεστώτων ὡς κἀκείνων ὑποκειμένων τῇ τύχῃ , τὰ μὲν κατὰ μνήμην τῆς Ἀντιπάτρου ξενίας ,
Lemmas: Ἀντώνιος δέ οἶκτος εἰσέρχομαι ὁ Ἡρώδης μεταβολή , καί ὁ κοινός χράω λογισμός περί ὁ ἐν ἀξίωμα τοσοῦτος καθίστημι ὡς ἐκεῖνος ὑπόκειμαι ὁ τύχη , ὁ μέν κατά μνήμη ὁ Ἀντίπατρος ξενία ,
flavius-josephus.antiquitates-judaicae 14.382
τὰ δὲ καὶ ὑπὸ χρημάτων ὧν αὐτῷ δώσειν Ἡρώδης , εἰ γένοιτο βασιλεύς , ὑπέσχετο καθὼς καὶ πρότερον τετράρχης ἀπεδέδεικτο , πολὺ μέντοι μᾶλλον διὰ τὸ πρὸς Ἀντίγονον μῖσος , στασιαστὴν γὰρ καὶ Ῥωμαίοις ἐχθρὸν αὐτὸν ὑπελάμβανεν , πρόθυμος ἦν οἷς Ἡρώδης παρεκάλει συλλαμβάνεσθαι .
Lemmas: ὁ δέ καί ὑπό χρῆμα ὅς αὐτός δίδωμι Ἡρώδης , εἰ γίγνομαι βασιλεύς , ὑπισχνέομαι καθώς καί πρότερος τετράρχης ἀποδείκνυμι , πολύς μέντοι μάλα διά ὁ πρός Ἀντίγονος μῖσος , στασιαστής γάρ καί Ῥωμαῖος ἐχθρός αὐτός ὑπολαμβάνω , πρόθυμος εἰμί ὅς Ἡρώδης παρακαλέω συλλαμβάνω .
flavius-josephus.antiquitates-judaicae 14.383
Καῖσαρ μὲν οὖν καὶ διὰ τὰς Ἀντιπάτρου στρατείας , ἃς κατʼ Αἴγυπτον αὐτοῦ τῷ πατρὶ συνδιήνεγκεν , καὶ τὴν ξενίαν καὶ τὴν ἐν ἅπασιν εὔνοιαν , καὶ χαριζόμενος δὲ Ἀντωνίῳ σφόδρα περὶ τὸν Ἡρώδην ἐσπουδακότι , πρὸς τὴν ἀξίωσιν καὶ τὴν ὧν ἐβούλετο Ἡρώδης συνεργίαν ἑτοιμότερος ἦν .
Lemmas: Καῖσαρ μέν οὖν καί διά ὁ Ἀντίπατρος στρατεία , ὅς κατά Αἴγυπτος αὐτός ὁ πατήρ συνδιαφέρω , καί ὁ ξενία καί ὁ ἐν ἅπας εὔνοια , καί χαρίζω δέ Ἀντώνιος σφόδρα περί ὁ Ἡρώδης σπουδάζω , πρός ὁ ἀξίωσις καί ὁ ὅς βούλομαι Ἡρώδης συνεργία ἑτοῖμος εἰμί .
flavius-josephus.antiquitates-judaicae 14.384
συναγαγόντες δὲ τὴν βουλὴν Μεσσάλας καὶ μετʼ αὐτὸν Ἀτρατῖνος , παραστησάμενοι τὸν Ἡρώδην τάς τε τοῦ πατρὸς εὐεργεσίας αὐτοῦ διεξῄεσαν καὶ ἣν αὐτὸς πρὸς Ῥωμαίους εἶχεν εὔνοιαν ὑπεμίμνησκον , κατηγοροῦντες ἅμα καὶ πολέμιον ἀποφαίνοντες τὸν Ἀντίγονον οὐκ ἐξ ὧν τὸ πρῶτον προσέκρουσεν αὐτοῖς μόνον , ἀλλʼ ὅτι καὶ παρὰ Πάρθων τὴν ἀρχὴν λάβοι Ῥωμαίους ὑπεριδών .
Lemmas: συνάγω δέ ὁ βουλή Μεσσάλας καί μετά αὐτός Ἀτρατῖνος , παρίστημι ὁ Ἡρώδης ὁ τε ὁ πατήρ εὐεργεσία αὐτός διεξέρχομαι καί ὅς αὐτός πρός Ῥωμαῖος ἔχω εὔνοια ὑπομιμνῄσκω , κατηγορέω ἅμα καί πολέμιος ἀποφαίνω ὁ Ἀντίγονος οὐ ἐκ ὅς ὁ πρῶτος προσκρούω αὐτός μόνος , ἀλλά ὅτι καί παρά Πάρθοι ὁ ἀρχή λαμβάνω Ῥωμαῖος ὑπεροράω .
flavius-josephus.antiquitates-judaicae 14.385
τῆς δὲ βουλῆς ἐπὶ τούτοις παρωξυμμένης παρελθὼν Ἀντώνιος ἐδίδασκεν αὐτούς , ὡς καὶ πρὸς τὸν κατὰ Πάρθων πόλεμον Ἡρώδην βασιλεύειν συμφέρει . καὶ δόξαν τοῦτο πᾶσι ψηφίζονται .
Lemmas: ὁ δέ βουλή ἐπί οὗτος παροξύνω παρέρχομαι Ἀντώνιος διδάσκω αὐτός , ὡς καί πρός ὁ κατά Πάρθοι πόλεμος Ἡρώδης βασιλεύω συμφέρω . καί δόξα οὗτος πᾶς ψηφίζω .
flavius-josephus.antiquitates-judaicae 14.386
Καὶ τοῦτο τὸ μέγιστον ἦν τῆς Ἀντωνίου περὶ τὸν Ἡρώδην σπουδῆς , ὅτι μὴ μόνον αὐτῷ τὴν βασιλείαν οὐκ ἐλπίζοντι περιεποιήσατο , οὐ γὰρ πρὸς αὐτὸν ἀνέβη ταύτην αἰτησόμενος , οὐ γὰρ ἐνόμιζεν αὐτῷ τοὺς Ῥωμαίους παρέξειν τοῖς ἐκ τοῦ γένους ἔθος ἔχοντας αὐτὴν διδόναι ,
Lemmas: καί οὗτος ὁ μέγας εἰμί ὁ Ἀντώνιος περί ὁ Ἡρώδης σπουδή , ὅτι μή μόνος αὐτός ὁ βασιλεία οὐ ἐλπίζω περιποιέω , οὐ γάρ πρός αὐτός ἀναβαίνω οὗτος αἰτέω , οὐ γάρ νομίζω αὐτός ὁ Ῥωμαῖος παρέχω ὁ ἐκ ὁ γένος ἔθος ἔχω αὐτός δίδωμι ,
flavius-josephus.antiquitates-judaicae 14.387
ἀλλὰ διὰ τὸ τῷ τῆς γυναικὸς ἀδελφῷ λαβεῖν ἀξιώσων Ἀλεξάνδρῳ υἱωνῷ τυγχάνοντι πρὸς μὲν πατρὸς Ἀριστοβούλου πρὸς δὲ μητρὸς Ὑρκανοῦ , ἀλλʼ ὅτι καὶ ἑπτὰ ταῖς πάσαις ἡμέραις παρέσχεν αὐτῷ τυχόντι τῶν οὐδὲ προσδοκηθέντων ἀπελθεῖν ἐκ τῆς Ἰταλίας .
Lemmas: ἀλλά διά ὁ ὁ ὁ γυνή ἀδελφός λαμβάνω ἀξιόω Ἀλέξανδρος υἱωνός τυγχάνω πρός μέν πατήρ Ἀριστόβουλος πρός δέ μήτηρ Ὑρκανός , ἀλλά ὅτι καί ἑπτά ὁ πᾶς ἡμέρα παρέχω αὐτός τυγχάνω ὁ οὐδέ προσδοκέω ἀπέρχομαι ἐκ ὁ Ἰταλία .
flavius-josephus.antiquitates-judaicae 14.388
τοῦτον μὲν οὖν τὸν νεανίσκον Ἡρώδης ἀπέκτεινεν , ὡς κατὰ καιρὸν δηλώσομεν · λυθείσης δὲ τῆς βουλῆς μέσον ἔχοντες Ἡρώδην Ἀντώνιος καὶ Καῖσαρ ἐξῄεσαν προαγόντων ἅμα ταῖς ἄλλαις ἀρχαῖς τῶν ὑπάτων θύσοντές τε καὶ τὸ δόγμα καταθησόμενοι εἰς τὸ Καπετώλιον .
Lemmas: οὗτος μέν οὖν ὁ νεανίσκος Ἡρώδης ἀποκτείνω , ὡς κατά καιρός δηλόω · λύω δέ ὁ βουλή μέσος ἔχω Ἡρώδης Ἀντώνιος καί Καῖσαρ ἐξέρχομαι προάγω ἅμα ὁ ἄλλος ἀρχή ὁ ὕπατος θύω τε καί ὁ δόγμα κατατίθημι εἰς ὁ Καπετώλιον .
flavius-josephus.antiquitates-judaicae 14.389
ἑστιᾷ δὲ τὴν πρώτην ἡμέραν τῆς βασιλείας Ἀντώνιος . καὶ ὁ μὲν οὕτως τὴν βασιλείαν παραλαμβάνει τυχὼν αὐτῆς ἐπὶ τῆς ἑκατοστῆς καὶ ὀγδοηκοστῆς καὶ τετάρτης ὀλυμπιάδος ὑπατεύοντος Γναίου Δομετίου Καλβίνου τὸ δεύτερον καὶ Γαΐου Ἀσινίου Πωλίωνος .
Lemmas: ἑστιάω δέ ὁ πρῶτος ἡμέρα ὁ βασιλεία Ἀντώνιος . καί ὁ μέν οὕτως ὁ βασιλεία παραλαμβάνω τυγχάνω αὐτός ἐπί ὁ ἑκατοστός καί ὀγδοηκοστός καί τέταρτος ὀλυμπιάς ὑπατεύω Γναῖος Δομέτιος Καλβῖνος ὁ δεύτερος καί Γάϊος Ἀσίνιος Πωλίων .
flavius-josephus.antiquitates-judaicae 14.390
Τοῦτον δὲ ἅπαντα τὸν χρόνον Ἀντίγονος ἐπολιόρκει τοὺς ἐν Μασάδα , τῶν μὲν ἄλλων ἐπιτηδείων αὐτοῖς ὑπαρχόντων , μόνου δὲ σπανίζοντος ὕδατος , ὡς διὰ τοῦτο καὶ τὸν ἀδελφὸν τὸν Ἡρώδου Ἰώσηπον σὺν διακοσίοις τῶν οἰκείων ἀποδρᾶναι βουλεύσασθαι πρὸς Ἄραβας · ἀκηκόει γὰρ ὡς Μάλχος τῶν εἰς Ἡρώδην ἁμαρτημάτων μετανοεῖ .
Lemmas: οὗτος δέ ἅπας ὁ χρόνος Ἀντίγονος πολιορκέω ὁ ἐν Μασάδα , ὁ μέν ἄλλος ἐπιτήδειος αὐτός ὑπάρχω , μόνος δέ σπανίζω ὕδωρ , ὡς διά οὗτος καί ὁ ἀδελφός ὁ Ἡρώδης Ἰώσηπος σύν διακόσιοι ὁ οἰκεῖος ἀποδιδράσκω βουλεύω πρός Ἄραψ · ἀκούω γάρ ὡς Μάλχος ὁ εἰς Ἡρώδης ἁμάρτημα μετανοέω .
flavius-josephus.antiquitates-judaicae 14.391
κατέσχε δʼ αὐτὸν ὕσας διὰ τῆς νυκτὸς ὁ θεός · τῶν γὰρ ἐκδοχείων πλησθέντων τοῦ ὕδατος οὐκέτι τῆς φυγῆς ἐδεῖτο , ἀλλὰ τεθαρσηκότες ἤδη καὶ πλέον ἢ κατὰ τὴν εὐπορίαν τοῦ σπανίζοντος , ὡς ἐκ θεοῦ προνοίας ταύτης αὐτοῖς γεγενημένης , ἐπεξιόντες καὶ συμπλεκόμενοι τοῖς περὶ τὸν Ἀντίγονον τοῖς μὲν φανερῶς , τοῖς δὲ καὶ λάθρα , πολλοὺς αὐτῶν διέφθειραν .
Lemmas: κατέχω δέ αὐτός ὕω διά ὁ νύξ ὁ θεός · ὁ γάρ ἐκδοχεῖον πίμπλημι ὁ ὕδωρ οὐκέτι ὁ φυγή δέω , ἀλλά θαρσέω ἤδη καί πολύς ἤ κατά ὁ εὐπορία ὁ σπανίζω , ὡς ἐκ θεός πρόνοια οὗτος αὐτός γίγνομαι , ἐπεξέρχομαι καί συμπλέκω ὁ περί ὁ Ἀντίγονος ὁ μέν φανερός , ὁ δέ καί λάθρῃ , πολύς αὐτός διαφθείρω .
flavius-josephus.antiquitates-judaicae 14.392
κἀν τούτῳ Βεντίδιος ὁ Ῥωμαίων στρατηγὸς πεμφθεὶς ἐκ Συρίας ὥστε Πάρθους ἀνείργειν , μετʼ ἐκείνους εἰς τὴν Ἰουδαίαν παρέβαλεν τῷ λόγῳ μὲν Ἰωσήπῳ συμμαχήσων , τὸ δʼ ὅλον ἦν αὐτῷ στρατήγημα χρήματα παρʼ Ἀντιγόνου λαβεῖν · ἔγγιστα γοῦν Ἱεροσολύμων στρατοπεδευόμενος ἀποχρώντως ἠργυρίσατο τὸν Ἀντίγονον .
Lemmas: ἐν οὗτος Βεντίδιος ὁ Ῥωμαῖος στρατηγός πέμπω ἐκ Συρία ὥστε Πάρθοι ἀνείργω , μετά ἐκεῖνος εἰς ὁ Ἰουδαία παραβάλλω ὁ λόγος μέν Ἰώσηπος συμμαχέω , ὁ δέ ὅλος εἰμί αὐτός στρατήγημα χρῆμα παρά Ἀντίγονος λαμβάνω · ἐγγύς γοῦν Ἱεροσόλυμα στρατοπεδεύω ἀποχρώντως ἀργυρίζομαι ὁ Ἀντίγονος .
flavius-josephus.antiquitates-judaicae 14.393
καὶ αὐτὸς μὲν ἀνεχώρησεν σὺν τῇ πλείονι δυνάμει , ἵνα δὲ μὴ κατάφωρον γένηται τὸ λῆμμα , Σίλωνα μετὰ μέρους τινὸς τῶν στρατιωτῶν κατέλιπεν , ὃν καὶ αὐτὸν ἐθεράπευεν Ἀντίγονος , ὅπως μηδὲν ἐνοχλοίη , προσδοκῶν καὶ πάλιν αὐτῷ Πάρθους ἐπαμυνεῖν .
Lemmas: καί αὐτός μέν ἀναχωρέω σύν ὁ πολύς δύναμις , ἵνα δέ μή κατάφωρος γίγνομαι ὁ λῆμμα , Σίλων μετά μέρος τις ὁ στρατιώτης καταλείπω , ὅς καί αὐτός θεραπεύω Ἀντίγονος , ὅπως μηδείς ἐνοχλέω , προσδοκάω καί πάλιν αὐτός Πάρθοι ἐπαμύνω .
flavius-josephus.antiquitates-judaicae 14.394
Ἡρώδης δʼ ἐκ τῆς Ἰταλίας ἤδη καταπεπλευκὼς εἰς Πτολεμαΐδα καὶ συναγηοχὼς δύναμιν οὐκ ὀλίγην ξένων τε ἅμα καὶ ὁμοφύλων ἤλαυνε διὰ τῆς Γαλιλαίας ἐπὶ τὸν Ἀντίγονον . συνελάμβανον δʼ αὐτῷ Σίλων τε καὶ Βεντίδιος πεισθέντες ὑπὸ Δελλίου συγκατάγειν Ἡρώδην τοῦ πεμφθέντος ὑπʼ Ἀντωνίου .
Lemmas: Ἡρώδης δέ ἐκ ὁ Ἰταλία ἤδη καταπλέω εἰς Πτολεμαΐς καί συνάγω δύναμις οὐ ὀλίγος ξένος τε ἅμα καί ὁμόφυλος ἐλαύνω διά ὁ Γαλιλαία ἐπί ὁ Ἀντίγονος . συλλαμβάνω δέ αὐτός Σίλων τε καί Βεντίδιος πείθω ὑπό Δέλλιος συγκατάγω Ἡρώδης ὁ πέμπω ὑπό Ἀντώνιος .
flavius-josephus.antiquitates-judaicae 14.395
Βεντίδιος μὲν οὖν ἐτύγχανεν τὰς ταραχὰς τὰς διὰ Πάρθους ἐν ταῖς πόλεσιν οὔσας καθιστάμενος , Σίλων δʼ ἐν Ἰουδαίᾳ χρήμασιν ὑπʼ Ἀντιγόνου διεφθαρμένος . Ἡρώδῃ μέντοι προϊόντι καθʼ ἑκάστην ἡμέραν ἡ δύναμις ηὔξετο καὶ πᾶσα Γαλιλαία πλὴν ὀλίγων αὐτῷ προστέθειτο .
Lemmas: Βεντίδιος μέν οὖν τυγχάνω ὁ ταραχή ὁ διά Πάρθοι ἐν ὁ πόλις εἰμί καθίστημι , Σίλων δέ ἐν Ἰουδαία χρῆμα ὑπό Ἀντίγονος διαφθείρω . Ἡρώδης μέντοι προέρχομαι κατά ἕκαστος ἡμέρα ὁ δύναμις αὐξάνω καί πᾶς Γαλιλαία πλήν ὀλίγος αὐτός προστίθημι .
flavius-josephus.antiquitates-judaicae 14.396
ὡρμηκότα δʼ αὐτὸν ἐπὶ τοὺς ἐν Μεσάδα , ἀναγκαῖον γὰρ ἦν τὸ σῶσαι τοὺς ἐν τῷ φρουρίῳ πολιορκουμένους συγγενεῖς ὄντας , ἐμποδὼν Ἰόππη γίνεται · πολεμίαν γὰρ οὖσαν αὐτὴν ἐχρῆν ἐξελεῖν πρότερον , ὅπως μηδὲν ὑπολείπηται κατὰ νώτου τοῖς ἐχθροῖς ἔρυμα χωροῦντος ἐπὶ Ἱεροσολύμων .
Lemmas: ὁρμάω δέ αὐτός ἐπί ὁ ἐν Μεσάς , ἀναγκαῖος γάρ εἰμί ὁ σῴζω ὁ ἐν ὁ φρούριον πολιορκέω συγγενής εἰμί , ἐμποδών Ἰόππη γίγνομαι · πολέμιος γάρ εἰμί αὐτός χρή ἐξαιρέω πρότερος , ὅπως μηδείς ὑπολείπω κατά νῶτον ὁ ἐχθρός ἔρυμα χωρέω ἐπί Ἱεροσόλυμα .
flavius-josephus.antiquitates-judaicae 14.397
ποιησαμένου δὲ καὶ Σίλωνος ταύτην πρόφασιν τῆς ἀπαναστάσεως καὶ τῶν Ἰουδαίων διωκόντων αὐτὸν Ἡρώδης μετʼ ὀλίγου στίφους ἐπέξεισιν καὶ τρέπεται μὲν τοὺς Ἰουδαίους , Σίλωνα δὲ σώζει κακῶς ἀμυνόμενον , ἑλών τε τὴν Ἰόππην ἔσπευδεν ῥυσόμενος τοὺς ἐν Μασάδα οἰκείους .
Lemmas: ποιέω δέ καί Σίλων οὗτος πρόφασις ὁ ἀπανάστασις καί ὁ Ἰουδαῖος διώκω αὐτός Ἡρώδης μετά ὀλίγος στῖφος ἐπεξέρχομαι καί τρέπω μέν ὁ Ἰουδαῖος , Σίλων δέ σῴζω κακός ἀμύνω , αἱρέω τε ὁ Ἰόππη σπεύδω ἐρύω ὁ ἐν Μασάδα οἰκεῖος .
flavius-josephus.antiquitates-judaicae 14.398
τῶν δʼ ἐπιχωρίων οἱ μὲν αὐτῷ διὰ τὴν πατρῴαν προσεχώρουν φιλίαν , οἱ δὲ διὰ τὴν αὐτοῦ δόξαν , ἄλλοι δὲ κατʼ ἀμοιβὴν τῆς παρʼ ἀμφοτέρων εὐεργεσίας , οἱ πλείους δὲ διὰ τὰς ἐλπίδας , ἃς ὡς ἐπὶ βασιλεῖ βεβαίῳ τὸ λοιπὸν εἶχον .
Lemmas: ὁ δέ ἐπιχώριος ὁ μέν αὐτός διά ὁ πατρῷος προσχωρέω φιλία , ὁ δέ διά ὁ αὐτός δόξα , ἄλλος δέ κατά ἀμοιβή ὁ παρά ἀμφότερος εὐεργεσία , ὁ πολύς δέ διά ὁ ἐλπίς , ὅς ὡς ἐπί βασιλεύς βέβαιος ὁ λοιπός ἔχω .
flavius-josephus.antiquitates-judaicae 14.399
Ἤθροιστο δὴ δύναμις βαρεῖα , καὶ προϊόντος Ἀντίγονος τῶν παρόδων τοὺς ἐπιτηδείους τόπους ἐνέδραις καὶ λόχοις κατελάμβανεν καὶ καθάπαξ οὐδὲν ἐκ τούτου τοὺς πολεμίους ἢ μικρὰ παντάπασιν ἔβλαπτεν .
Lemmas: ἀθροίζω δή δύναμις βαρύς , καί προέρχομαι Ἀντίγονος ὁ πάροδος ὁ ἐπιτήδειος τόπος ἐνέδρα καί λόχος καταλαμβάνω καί καθάπαξ οὐδείς ἐκ οὗτος ὁ πολέμιος ἤ μικρός παντάπασι βλάπτω .
flavius-josephus.antiquitates-judaicae 14.400
Ἡρώδης δὲ τοὺς ἐκ Μασάδας οἰκείους παραλαβὼν καὶ Ῥῆσαν τὸ φρούριον ᾔει πρὸς τὰ Ἱεροσόλυμα , συνῆπτε δʼ αὐτῷ τὸ μετὰ Σίλωνος στρατιωτικὸν καὶ πολλοὶ τῶν ἐκ τῆς πόλεως τὴν ἰσχὺν καταπλαγέντες .
Lemmas: Ἡρώδης δέ ὁ ἐκ Μασάδα οἰκεῖος παραλαμβάνω καί Ῥῆσα ὁ φρούριον ἔρχομαι πρός ὁ Ἱεροσόλυμα , συνάπτω δέ αὐτός ὁ μετά Σίλων στρατιωτικός καί πολύς ὁ ἐκ ὁ πόλις ὁ ἰσχύς καταπλήσσω .
flavius-josephus.antiquitates-judaicae 14.401
στρατοπεδευσαμένου δὲ κατὰ τὸ πρὸς δύσιν τῆς πόλεως κλίμα οἱ κατὰ τοῦτο τεταγμένοι φύλακες ἠκόντιζόν τε καὶ ἐτόξευον εἰς αὐτούς ,
Lemmas: στρατοπεδεύω δέ κατά ὁ πρός δύσις ὁ πόλις κλίμα ὁ κατά οὗτος τάσσω φύλαξ ἀκοντίζω τε καί τοξεύω εἰς αὐτός ,
flavius-josephus.antiquitates-judaicae 14.402
ἐνίων δὲ καὶ κατὰ στῖφος ἐξιόντων καὶ τοῖς προτεταγμένοις εἰς χεῖρας ἐρχομένων , Ἡρώδης τὸ μὲν πρῶτον ἐκέλευσεν κηρύσσειν περὶ τὸ τεῖχος , ὡς ἐπʼ ἀγαθῷ τε παρείη τοῦ δήμου καὶ ἐπὶ σωτηρίᾳ τῆς πόλεως , μηδὲν μηδὲ τοῖς φανεροῖς τῶν ἐχθρῶν μνησικακήσων , ἀλλὰ παρέξων καὶ τοῖς διαφορωτάτοις ἀμνηστίαν τῶν εἰς αὐτὸν ἁμαρτημάτων .
Lemmas: ἔνιοι δέ καί κατά στῖφος ἐξέρχομαι καί ὁ προτάσσω εἰς χείρ ἔρχομαι , Ἡρώδης ὁ μέν πρῶτος κελεύω κηρύσσω περί ὁ τεῖχος , ὡς ἐπί ἀγαθός τε πάρειμι ὁ δῆμος καί ἐπί σωτηρία ὁ πόλις , μηδείς μηδέ ὁ φανερός ὁ ἐχθρός μνησικακέω , ἀλλά παρέχω καί ὁ διάφορος ἀμνηστία ὁ εἰς αὐτός ἁμάρτημα .
flavius-josephus.antiquitates-judaicae 14.403
τοῦ δὲ Ἀντιγόνου πρὸς τὰ ὑπὸ τοῦ Ἡρώδου κηρυχθέντα λέγοντος πρός τε Σίλωνα καὶ τὸ τῶν Ῥωμαίων στράτευμα , ὡς παρὰ τὴν αὐτῶν δικαιοσύνην Ἡρώδῃ δώσουσιν τὴν βασιλείαν ἰδιώτῃ τε ὄντι καὶ Ἰδουμαίῳ , τουτέστιν ἡμιιουδαίῳ , δέον τοῖς ἐκ τοῦ γένους οὖσι παρέχειν ὡς ἔθος ἐστὶν αὐτοῖς .
Lemmas: ὁ δέ Ἀντίγονος πρός ὁ ὑπό ὁ Ἡρώδης κηρύσσω λέγω πρός τε Σίλων καί ὁ ὁ Ῥωμαῖος στράτευμα , ὡς παρά ὁ αὐτός δικαιοσύνη Ἡρώδης δίδωμι ὁ βασιλεία ἰδιώτης τε εἰμί καί Ἰδουμαῖος , τουτέστι ἡμιιουδαῖος , δέω ὁ ἐκ ὁ γένος εἰμί παρέχω ὡς ἔθος εἰμί αὐτός .
flavius-josephus.antiquitates-judaicae 14.404
καὶ γὰρ εἰ νυνὶ πρὸς αὐτὸν ἔχουσιν χαλεπῶς καὶ τὴν βασιλείαν ὡς λαβόντα παρὰ Πάρθων ἀφελέσθαι διεγνώκασιν , εἶναί γε πολλοὺς ἐκ τοῦ γένους αὐτοῦ τοὺς ληψομένους κατὰ τὸν νόμον τὴν βασιλείαν , οἳ μηδὲν ἐξημαρτηκότες αὐτοὶ πρὸς Ῥωμαίους καὶ ἱερεῖς ὄντες οὐκ ἂν εἰκότα πάσχοιεν τῆς τιμῆς στερόμενοι .
Lemmas: καί γάρ εἰ νυνί πρός αὐτός ἔχω χαλεπός καί ὁ βασιλεία ὡς λαμβάνω παρά Πάρθοι ἀφαιρέω διαγιγνώσκω , εἰμί γε πολύς ἐκ ὁ γένος αὐτός ὁ λαμβάνω κατά ὁ νόμος ὁ βασιλεία , ὅς μηδείς ἐξαμαρτάνω αὐτός πρός Ῥωμαῖος καί ἱερεύς εἰμί οὐ ἄν ἔοικα πάσχω ὁ τιμή στέρομαι .
flavius-josephus.antiquitates-judaicae 14.405
ταῦτα πρὸς ἀλλήλους αὐτῶν λεγόντων καὶ προελθόντων εἰς βλασφημίας Ἀντίγονος ἀμύνασθαι τοὺς ἀπὸ τοῦ τείχους ἐπέτρεπεν τοῖς ἰδίοις . οἱ δὲ τοξεύοντες καὶ πολλῇ προθυμίᾳ κατʼ αὐτῶν χρώμενοι ῥᾳδίως αὐτοὺς ἀπὸ τῶν πύργων ἐτρέψαντο .
Lemmas: οὗτος πρός ἀλλήλων αὐτός λέγω καί προέρχομαι εἰς βλασφημία Ἀντίγονος ἀμύνω ὁ ἀπό ὁ τεῖχος ἐπιτρέπω ὁ ἴδιος . ὁ δέ τοξεύω καί πολύς προθυμία κατά αὐτός χράω ῥᾴδιος αὐτός ἀπό ὁ πύργος τρέπω .
flavius-josephus.antiquitates-judaicae 14.406
Τότε καὶ Σίλων ἀπεκαλύψατο τὴν δωροδοκίαν · καθῆκε γὰρ τῶν οἰκείων στρατιωτῶν οὐκ ὀλίγους σπάνιν τῶν ἐπιτηδείων καταβοᾶν καὶ χρήματα εἰς τροφὰς αἰτεῖν καὶ χειμάσοντας ἀπάγειν εἰς τοὺς ἐπιτηδείους τόπους , τῶν περὶ τὴν πόλιν ὄντων ἐρήμων διὰ τὸ ὑπὸ τῶν Ἀντιγόνου στρατιωτῶν ἀνεσκευάσθαι , ἐκίνει τε τὸ στρατόπεδον καὶ ἀναχωρεῖν ἐπειρᾶτο .
Lemmas: τότε καί Σίλων ἀποκαλύπτω ὁ δωροδοκία · καθίημι γάρ ὁ οἰκεῖος στρατιώτης οὐ ὀλίγος σπάνις ὁ ἐπιτήδειος καταβοάω καί χρῆμα εἰς τροφή αἰτέω καί χειμάζω ἀπάγω εἰς ὁ ἐπιτήδειος τόπος , ὁ περί ὁ πόλις εἰμί ἐρῆμος διά ὁ ὑπό ὁ Ἀντίγονος στρατιώτης ἀνασκευάζω , κινέω τε ὁ στρατόπεδον καί ἀναχωρέω πειράω .
flavius-josephus.antiquitates-judaicae 14.407
Ἡρώδης δʼ ἐνέκειτο παρακαλῶν τούς τε ὑπὸ τῷ Σίλωνι ἡγεμόνας καὶ τοὺς στρατιώτας μὴ καταλιπεῖν αὐτόν , Καίσαρός τε καὶ Ἀντωνίου καὶ τῆς συγκλήτου προτρεψάντων αὐτόν · προνοήσειν γὰρ αὐτῶν τῆς εὐπορίας καὶ παρέξειν αὐτοῖς ἀφθονίαν ὧν ἐπιζητοῦσιν ῥᾳδίως .
Lemmas: Ἡρώδης δέ ἔγκειμαι παρακαλέω ὁ τε ὑπό ὁ Σίλων ἡγεμών καί ὁ στρατιώτης μή καταλείπω αὐτός , Καῖσαρ τε καί Ἀντώνιος καί ὁ σύγκλητος προσρέπω αὐτός · προνοέω γάρ αὐτός ὁ εὐπορία καί παρέχω αὐτός ἀφθονία ὅς ἐπιζητέω ῥᾴδιος .
flavius-josephus.antiquitates-judaicae 14.408
καὶ μετὰ τὴν δέησιν εὐθὺς ἐξορμήσας εἰς τὴν χώραν οὐκέτʼ οὐδεμίαν Σίλωνι τῆς ἀναχωρήσεως πρόφασιν ὑπελίπετο · πλῆθος γὰρ ὅσον οὐδʼ ἤλπισέν τις τῶν ἐπιτηδείων ἐκόμισεν , τοῖς τε περὶ Σαμάρειαν ᾠκειωμένοις πρὸς αὐτὸν ἐπέστειλεν σῖτα καὶ οἶνον καὶ ἔλαιον καὶ βοσκήματα τά τε ἄλλα πάντα κατάγειν εἰς Ἱεριχοῦντα τοῦ μηδὲ τὰς ἑξῆς ἡμέρας εἰς χορηγίαν τοὺς στρατιώτας ἐπιλιπεῖν .
Lemmas: καί μετά ὁ δέησις εὐθύς ἐξορμάω εἰς ὁ χώρα οὐκέτι οὐδείς Σίλων ὁ ἀναχώρησις πρόφασις ὑπολείπω · πλῆθος γάρ ὅσος οὐδέ ἐλπίζω τις ὁ ἐπιτήδειος κομίζω , ὁ τε περί Σαμάρεια οἰκειόω πρός αὐτός ἐπιστέλλω σῖτος καί οἶνος καί ἔλαιον καί βόσκημα ὁ τε ἄλλος πᾶς κατάγω εἰς Ἱεριχώ ὁ μηδέ ὁ ἑξῆς ἡμέρα εἰς χορηγία ὁ στρατιώτης ἐπιλείπω .
flavius-josephus.antiquitates-judaicae 14.409
οὐκ ἐλάνθανε δὲ ταῦτʼ Ἀντίγονον , ἀλλʼ εὐθὺς ἀπέπεμψεν κατὰ τὴν χώραν τοὺς εἴρξοντας καὶ λοχήσοντας τοὺς σιτηγοῦντας , οἱ δὲ πειθόμενοι τοῖς Ἀντιγόνου προστάγμασιν καὶ πολὺ πλῆθος ὁπλιτῶν περὶ Ἱεριχοῦντα ἀθροίσαντες παρεφύλασσον ἐπὶ τῶν ὀρῶν καθεσθέντες τοὺς τὰ ἐπιτήδεια κομίζοντας .
Lemmas: οὐ λανθάνω δέ οὗτος Ἀντίγονος , ἀλλά εὐθύς ἀποπέμπω κατά ὁ χώρα ὁ ἔργω καί λοχάω ὁ σιτηγέω , ὁ δέ πείθω ὁ Ἀντίγονος πρόσταγμα καί πολύς πλῆθος ὁπλίτης περί Ἱεριχώ ἀθροίζω παραφυλάσσω ἐπί ὁ ὄρος καθέζομαι ὁ ὁ ἐπιτήδειος κομίζω .
flavius-josephus.antiquitates-judaicae 14.410
οὐ μὴν Ἡρώδης τούτων πραττομένων ἠρέμει , δέκα δὲ σπείρας ἀναλαβών , ὧν πέντε μὲν Ῥωμαίων , πέντε δὲ Ἰουδαίων ἦσαν , καὶ μισθοφόρους μιγάδας πρὸς οἷς ὀλίγους τῶν ἱππέων ἐπὶ Ἱεριχοῦντα παραγίνεται , καὶ τὴν μὲν πόλιν ἐκλελειμμένην καταλαβών , πεντακοσίους δὲ τὰ ἄκρα κατειληφότας σὺν γυναιξὶν καὶ γενεαῖς , τούτους μὲν ἀπέλυσεν λαβών , Ῥωμαῖοι δὲ εἰσπεσόντες διήρπασαν τὴν πόλιν μεσταῖς ἐπιτυγχάνοντες παντοίων κειμηλίων ταῖς οἰκίαις .
Lemmas: οὐ μήν Ἡρώδης οὗτος πράσσω ἠρεμέω , δέκα δέ σπεῖρα ἀναλαμβάνω , ὅς πέντε μέν Ῥωμαῖος , πέντε δέ Ἰουδαῖος εἰμί , καί μισθοφόρος μιγάς πρός ὅς ὀλίγος ὁ ἱππεύς ἐπί Ἱεριχώ παραγίγνομαι , καί ὁ μέν πόλις ἐκλείπω καταλαμβάνω , πεντακόσιοι δέ ὁ ἄκρον καταλαμβάνω σύν γυνή καί γενεά , οὗτος μέν ἀπολύω λαμβάνω , Ῥωμαῖος δέ εἰσπίπτω διαρπάζω ὁ πόλις μεστός ἐπιτυγχάνω παντοῖος κειμήλιον ὁ οἰκία .
flavius-josephus.antiquitates-judaicae 14.411
Ἱεριχοῦντος μὲν οὖν φρουρὰν καταλιπὼν ὁ βασιλεὺς ὑπέστρεψεν καὶ χειμάσουσαν τὴν Ῥωμαίων στρατιὰν εἰς τὰς προσκεχωρηκυίας διαφῆκεν Ἰδουμαίαν καὶ Γαλιλαίαν καὶ Σαμάρειαν .
Lemmas: Ἱεριχώ μέν οὖν φρουρά καταλείπω ὁ βασιλεύς ὑποστρέφω καί χειμάζω ὁ Ῥωμαῖος στρατιά εἰς ὁ προσχωρέω διαφίημι Ἰδουμαία καί Γαλιλαία καί Σαμάρεια .
flavius-josephus.antiquitates-judaicae 14.412
ἔτυχεν δὲ καὶ Ἀντίγονος παρὰ Σίλωνος ἀντὶ τῆς δωροδοκίας ὥστε ὑποδέξασθαι τοῦ στρατοῦ μοῖραν ἐν Λύδδοις θεραπεύων Ἀντώνιον . καὶ Ῥωμαῖοι μὲν ἐν ἀφθόνοις διῆγον ἀνειμένοι τῶν ὅπλων .
Lemmas: τυγχάνω δέ καί Ἀντίγονος παρά Σίλων ἀντί ὁ δωροδοκία ὥστε ὑποδέχομαι ὁ στρατός μοῖρα ἐν Λύδδα θεραπεύω Ἀντώνιος . καί Ῥωμαῖος μέν ἐν ἄφθονος διάγω ἀνίημι ὁ ὅπλον .
flavius-josephus.antiquitates-judaicae 14.413
Ἡρώδῃ δʼ οὐκ ἐδόκει μένειν ἐφʼ ἡσυχίας , ἀλλʼ ἐπὶ τὴν Ἰδουμαίαν τὸν ἀδελφὸν Ἰώσηπον σὺν δισχιλίοις ὁπλίταις καὶ τετρακοσίοις ἱππεῦσιν ἐξέπεμψεν , αὐτὸς δʼ εἰς Σαμάρειαν παραγενόμενος καὶ καταθέμενος αὐτόθι τήν τε μητέρα καὶ τοὺς συγγενεῖς ἐξεληλυθότας ἤδη ἐκ τῶν Μασάδων ἐπὶ Γαλιλαίας ᾤχετο ἐξαιρήσων τινὰ τῶν χωρίων ὑπʼ Ἀντιγόνου φρουραῖς κατειλημμένα .
Lemmas: Ἡρώδης δέ οὐ δοκέω μένω ἐπί ἡσυχία , ἀλλά ἐπί ὁ Ἰδουμαία ὁ ἀδελφός Ἰώσηπος σύν δισχίλιοι ὁπλίτης καί τετρακόσιοι ἱππεύς ἐκπέμπω , αὐτός δέ εἰς Σαμάρεια παραγίγνομαι καί κατατίθημι αὐτόθι ὁ τε μήτηρ καί ὁ συγγενής ἐξέρχομαι ἤδη ἐκ ὁ Μασάδες ἐπί Γαλιλαία οἴχομαι ἐξαιρέω τις ὁ χωρίον ὑπό Ἀντίγονος φρουρά καταλαμβάνω .
flavius-josephus.antiquitates-judaicae 14.414
διελθὼν δὲ εἰς Σέπφωριν νίφοντος τοῦ θεοῦ καὶ τῶν Ἀντιγόνου φρουρῶν ὑπεξελθόντων ἐν ἀφθόνοις ἦν τοῖς ἐπιτηδείοις .
Lemmas: διέρχομαι δέ εἰς Σέπφωρις νίφω ὁ θεός καί ὁ Ἀντίγονος φρουρός ὑπεξέρχομαι ἐν ἄφθονος εἰμί ὁ ἐπιτήδειος .
flavius-josephus.antiquitates-judaicae 14.415
εἶτʼ ἐκεῖθεν λῃστῶν τινων ἐν σπηλαίοις κατοικούντων ἱππέων ἐπʼ αὐτοὺς ἴλην ἐκπέμπει καὶ ὁπλιτικοῦ τρία τέλη παῦσαι κακουργοῦντας ἐγνωκώς ·
Lemmas: εἶτα ἐκεῖθεν λῃστής τις ἐν σπήλαιον κατοικέω ἱππεύς ἐπί αὐτός ἴλη ἐκπέμπω καί ὁπλιτικός τρεῖς τέλος παύω κακουργέω γιγνώσκω ·
flavius-josephus.antiquitates-judaicae 14.416
ἔγγιστα δʼ ἦν ταῦτα κώμης Ἀρβήλων λεγομένης . εἰς δὲ τεσσαρακοστὴν ἡμέραν αὐτὸς ἧκεν πανστρατιᾷ , καὶ θρασέως ἐξελθόντων τῶν πολεμίων κλίνεται μὲν τὸ εὐώνυμον αὐτῶν κέρας τῆς φάλαγγος , ἐπιφανεὶς δʼ αὐτὸς μετὰ στίφους τρέπει μὲν εἰς φυγὴν τοὺς πάλαι νικῶντας , ἀναστρέφει δὲ τοὺς φεύγοντας .
Lemmas: ἐγγύς δέ εἰμί οὗτος κώμη Ἄρβηλα λέγω . εἰς δέ τεσσαρακοστός ἡμέρα αὐτός ἥκω πανστρατιά , καί θρασύς ἐξέρχομαι ὁ πολέμιος κλίνω μέν ὁ εὐώνυμος αὐτός κέρας ὁ φάλαγξ , ἐπιφαίνω δέ αὐτός μετά στῖφος τρέπω μέν εἰς φυγή ὁ πάλαι νικάω , ἀναστρέφω δέ ὁ φεύγω .
flavius-josephus.antiquitates-judaicae 14.417
ἐνέκειτο δὲ διώκων τοὺς πολεμίους ἄχρι Ἰορδάνου ποταμοῦ φεύγοντας κατʼ ἄλλας ὁδούς , καὶ προσάγεται μὲν πᾶσαν τὴν Γαλιλαίαν πλὴν τῶν ἐν τοῖς σπηλαίοις κατοικούντων , διανέμει δὲ καὶ ἀργύριον κατʼ ἄνδρα δοὺς ἑκατὸν καὶ πεντήκοντα δραχμάς , τοῖς δὲ ἡγεμόσιν πολὺ πλέον , εἰς τὰ χειμάδια διέπεμψεν .
Lemmas: ἔγκειμαι δέ διώκω ὁ πολέμιος ἄχρι Ἰορδάνης ποταμός φεύγω κατά ἄλλος ὁδός , καί προσάγω μέν πᾶς ὁ Γαλιλαία πλήν ὁ ἐν ὁ σπήλαιον κατοικέω , διανέμω δέ καί ἀργύριον κατά ἀνήρ δίδωμι ἑκατόν καί πεντήκοντα δραχμή , ὁ δέ ἡγεμών πολύς πολύς , εἰς ὁ χειμάδιον διαπέμπω .
flavius-josephus.antiquitates-judaicae 14.418
καὶ ἐν τούτῳ Σίλων ἧκεν παρʼ αὐτὸν καὶ οἱ ἡγεμόνες τῶν ἐν τοῖς χειμαδίοις Ἀντιγόνου τροφὰς παρέχειν οὐ θέλοντος · μῆνα γὰρ οὐ πλέον αὐτοὺς ὁ ἀνὴρ ἔθρεψεν , διέπεμψεν δὲ καὶ πρὸς τοὺς κύκλῳ κελεύων τὰ κατὰ τὴν χώραν ἀνασκευάσασθαι καὶ εἰς τὰ ὄρη φεύγειν , ὡς μηδὲν ἔχοντες Ῥωμαῖοι λιμῷ διαφθαρεῖεν .
Lemmas: καί ἐν οὗτος Σίλων ἥκω παρά αὐτός καί ὁ ἡγεμών ὁ ἐν ὁ χειμάδιον Ἀντίγονος τροφή παρέχω οὐ ἐθέλω · μείς γάρ οὐ πολύς αὐτός ὁ ἀνήρ τρέφω , διαπέμπω δέ καί πρός ὁ κύκλος κελεύω ὁ κατά ὁ χώρα ἀνασκευάζω καί εἰς ὁ ὄρος φεύγω , ὡς μηδείς ἔχω Ῥωμαῖος λιμός διαφθείρω .
flavius-josephus.antiquitates-judaicae 14.419
Ἡρώδης δὲ τὴν μὲν τούτων πρόνοιαν Φερώρᾳ τῷ νεωτάτῳ τῶν ἀδελφῶν ἐπιτρέπει κελεύσας αὐτὸν ἅμα τειχίζειν καὶ Ἀλεξάνδρειον . ὁ δὲ ταχέως τε τοὺς στρατιώτας ἐν ἀφθονίᾳ πολλῇ τῶν ἀναγκαίων ἐποίησεν τό τε Ἀλεξάνδρειον ἠρημωμένον ἀνέκτισεν .
Lemmas: Ἡρώδης δέ ὁ μέν οὗτος πρόνοια Φερώρας ὁ νέος ὁ ἀδελφός ἐπιτρέπω κελεύω αὐτός ἅμα τειχίζω καί Ἀλεξάνδρειον . ὁ δέ ταχύς τε ὁ στρατιώτης ἐν ἀφθονία πολύς ὁ ἀναγκαῖος ποιέω ὁ τε Ἀλεξάνδρειον ἐρημόω ἀνεκτίνω .
flavius-josephus.antiquitates-judaicae 14.420
Ὑπὸ δὲ τὸν αὐτὸν χρόνον Ἀντώνιος μὲν διέτριβεν ἐν Ἀθήναις , κατὰ δὲ Συρίαν Οὐεντίδιος Σίλωνα μεταπεμπόμενος ἐπὶ τοὺς Πάρθους ἐπέστελλεν πρῶτον μὲν Ἡρώδῃ συλλαμβάνεσθαι τοῦ πολέμου , ἔπειτα δὲ καὶ ἐπὶ τὸν σφέτερον καλεῖν τοὺς συμμάχους .
Lemmas: ὑπό δέ ὁ αὐτός χρόνος Ἀντώνιος μέν διατρίβω ἐν Ἀθῆναι , κατά δέ Συρία Οὐεντίδιος Σίλων μεταπέμπω ἐπί ὁ Πάρθοι ἐπιστέλλω πρῶτος μέν Ἡρώδης συλλαμβάνω ὁ πόλεμος , ἔπειτα δέ καί ἐπί ὁ σφέτερος καλέω ὁ σύμμαχος .
flavius-josephus.antiquitates-judaicae 14.421
ὁ δʼ ἐπὶ τοὺς ἐν τοῖς σπηλαίοις λῃστὰς ἐπειγόμενος Σίλωνα μὲν ἐξέπεμψεν Οὐεντιδίῳ , αὐτὸς δʼ ἐπʼ ἐκείνους ἐξώρμησεν .
Lemmas: ὁ δέ ἐπί ὁ ἐν ὁ σπήλαιον λῃστής ἐπείγω Σίλων μέν ἐκπέμπω Οὐεντίδιος , αὐτός δέ ἐπί ἐκεῖνος ἐξορμάω .
flavius-josephus.antiquitates-judaicae 14.422
ἦν δʼ ἐν ὄρεσιν τὰ σπήλαια τελέως ἐξερρωγόσιν καὶ κατὰ τὸ μεσαίτατον ἀποκρήμνους ἔχοντα τὰς παρόδους καὶ πέτραις ὀξείαις ἐμπεριεχόμενα ·
Lemmas: εἰμί δέ ἐν ὄρος ὁ σπήλαιον τέλειος ἐκρήγνυμι καί κατά ὁ μέσος ἀπόκρημνος ἔχω ὁ πάροδος καί πέτρα ὀξύς ἐμπεριέχω ·
flavius-josephus.antiquitates-judaicae 14.423
ἐν δὴ τούτοις μετὰ πάντων τῶν οἰκείων ἐφώλευον . ὁ δὲ βασιλεὺς λάρνακας ἐπʼ αὐτοὺς πηξάμενος καθίει ταύτας σιδηραῖς ἁλύσεσιν ἐκδεδεμένας διὰ μηχανῆς ἀπὸ κορυφῆς τοῦ ὄρους , μήτε κάτωθεν ἀνιέναι διὰ τὴν ὀξύτητα τοῦ ὄρους δυναμένων μήτε ἄνωθεν καθέρπειν ἐπʼ αὐτούς .
Lemmas: ἐν δή οὗτος μετά πᾶς ὁ οἰκεῖος φωλεύω . ὁ δέ βασιλεύς λάρνακας ἐπί αὐτός πήγνυμι καθίημι οὗτος σιδήρεος ἅλυσις ἐκδέω διά μηχανή ἀπό κορυφή ὁ ὄρος , μήτε κάτωθεν ἀνίημι διά ὁ ὀξύτης ὁ ὄρος δύναμαι μήτε ἄνωθεν καθέρπω ἐπί αὐτός .
flavius-josephus.antiquitates-judaicae 14.424
αἱ δὲ λάρνακες πλήρεις ὁπλιτῶν ὑπῆρχον ἅρπας μεγάλας ἐχόντων , αἷς ἔμελλον ἐπισπώμενοι τοὺς ἀνθεστῶτας τῶν λῃστῶν κτείνειν καταφερομένους . τὴν μέντοι γε κάθεσιν τῶν λαρνάκων σφαλερὰν εἶναι συνέβαινεν κατὰ βάθους ἀπείρου γινομένην · ἔνδον μέντοι καὶ τὰ ἐπιτήδεια παρῆν αὐτοῖς .
Lemmas: ὁ δέ λάρναξ πλήρης ὁπλίτης ὑπάρχω ἅρπη μέγας ἔχω , ὅς μέλλω ἐπισπάω ὁ ἀνθίστημι ὁ λῃστής κτείνω καταφέρω . ὁ μέντοι γε κάθεσις ὁ λάρναξ σφαλερός εἰμί συμβαίνω κατά βάθος ἄπειρος γίγνομαι · ἔνδον μέντοι καί ὁ ἐπιτήδειος πάρειμι αὐτός .
flavius-josephus.antiquitates-judaicae 14.425
ὡς δὲ καθιμήθησαν αἱ λάρνακες , ἐτόλμα δʼ οὐδεὶς προσελθεῖν τοῖς ἐπὶ τῶν στομίων , ἀλλʼ ὑπὸ δέους ἠρέμουν , μάχαιράν τις περιζωσάμενος τῶν ὁπλοφόρων καὶ ταῖν χεροῖν ἀμφοτέραιν δραξάμενος ἁλύσεως , ἀφʼ ἧς ἤρτητο ἡ λάρναξ , κατῄει ἐπὶ τὰ στόμια δυσχεράνας τὴν τριβὴν τῶν ἐπεξιέναι μὴ τολμώντων .
Lemmas: ὡς δέ καθιμάω ὁ λάρναξ , τολμάω δέ οὐδείς προσέρχομαι ὁ ἐπί ὁ στόμιον , ἀλλά ὑπό δέος ἠρεμέω , μάχαιρα τις περιζώννυμι ὁ ὁπλοφόρος καί ὁ χείρ ἀμφότερος δράσσομαι ἅλυσις , ἀπό ὅς ἀρτέομαι ὁ λάρναξ , κατέρχομαι ἐπί ὁ στόμιον δυσχεραίνω ὁ τριβή ὁ ἐπεξέρχομαι μή τολμάω .
flavius-josephus.antiquitates-judaicae 14.426
καὶ γενόμενος κατά τι στόμιον πρῶτα μὲν παλτοῖς ἀνακόπτει τοὺς πολλοὺς τῶν ἐπὶ τοῦ στομίου , ἔπειτα ἅρπῃ τοὺς ἀνθεστῶτας ἐπισπασάμενος ὠθεῖ κατὰ τοῦ κρημνοῦ , καὶ τοῖς ἔνδον ἐπεισελθὼν ἀποσφάττει τε πολλοὺς καὶ εἰσελθὼν εἰς τὴν λάρνακα ἡσύχασεν .
Lemmas: καί γίγνομαι κατά τις στόμιον πρῶτος μέν παλτόν ἀνακόπτω ὁ πολύς ὁ ἐπί ὁ στόμιον , ἔπειτα ἅρπη ὁ ἀνθίστημι ἐπισπάω ὠθέω κατά ὁ κρημνός , καί ὁ ἔνδον ἐπεισέρχομαι ἀποσφάζω τε πολύς καί εἰσέρχομαι εἰς ὁ λάρναξ ἡσυχάζω .
flavius-josephus.antiquitates-judaicae 14.427
φόβος δὲ εἶχε τοὺς ἄλλους τῆς οἰμωγῆς ἀκούοντας καὶ περὶ τῆς σωτηρίας ἀπόγνωσις , τὸ μέντοι γε πᾶν ἔργον ἐπέσχεν ἐπεξελθοῦσιν · καὶ πολλοὶ συγχωρήσαντος τοῦ βασιλέως ἐπικηρυκευσάμενοι παρέδοσαν σφᾶς ὑπηκόους εἶναι .
Lemmas: φόβος δέ ἔχω ὁ ἄλλος ὁ οἰμωγή ἀκούω καί περί ὁ σωτηρία ἀπόγνωσις , ὁ μέντοι γε πᾶς ἔργον ἐπέχω ἐπεξέρχομαι · καί πολύς συγχωρέω ὁ βασιλεύς ἐπικηρυκεύομαι παραδίδωμι σφεῖς ὑπήκοος εἰμί .
flavius-josephus.antiquitates-judaicae 14.428
τῷ δʼ αὐτῷ τρόπῳ καὶ κατὰ τὴν ἐπιοῦσαν ἐχρήσαντο τῇ προσβολῇ , μᾶλλον ἔτι τῶν ἐν τοῖς πήγμασιν ἐπεξιόντων αὐτοῖς καὶ κατὰ θύρας μαχομένων πῦρ τε ἐνιέντων .
Lemmas: ὁ δέ αὐτός τρόπος καί κατά ὁ ἐπέρχομαι χράω ὁ προσβολή , μάλα ἔτι ὁ ἐν ὁ πῆγμα ἐπεξέρχομαι αὐτός καί κατά θύρα μάχομαι πῦρ τε ἐνίημι .
flavius-josephus.antiquitates-judaicae 14.429
ἐξαφθέντων τε τῶν ἄντρων , πολλὴ γὰρ ἦν ἐν αὐτοῖς ὕλη , πρεσβύτης τις ἀπειλημμένος ἔνδον σὺν ἑπτὰ τέκνοις καὶ γυναικί , δεομένων τούτων ἐᾶσαι σφᾶς ὑπεξελθεῖν πρὸς τοὺς πολεμίους , στὰς ἐπὶ τοῦ στομίου τὸν ἀεὶ πρῶτον ἐξιόντα τῶν παίδων ἀπέσφαττεν , εἰς ὃ πάντας διεχρήσατο , ἔπειτα δὲ καὶ τὴν γυναῖκα , καὶ ῥίψας κατὰ τοῦ κρημνοῦ τοὺς νεκροὺς ἐπικατέβαλεν ἑαυτὸν θάνατον πρὸ δουλείας ὑπομένων .
Lemmas: ἐξάπτω τε ὁ ἄντρον , πολύς γάρ εἰμί ἐν αὐτός ὕλη , πρεσβύτης τις ἀπολαμβάνω ἔνδον σύν ἑπτά τέκνον καί γυνή , δέω οὗτος ἐάω σφεῖς ὑπεξέρχομαι πρός ὁ πολέμιος , ἵστημι ἐπί ὁ στόμιον ὁ ἀεί πρῶτος ἐξέρχομαι ὁ παῖς ἀποσφάζω , εἰς ὅς πᾶς διαχράω , ἔπειτα δέ καί ὁ γυνή , καί ῥίπτω κατά ὁ κρημνός ὁ νεκρός ἐπικαταβάλλω ἑαυτοῦ θάνατος πρό δουλεία ὑπομένω .
flavius-josephus.antiquitates-judaicae 14.430
πολλὰ δὲ πρῶτον ὠνείδισεν τὸν Ἡρώδην εἰς ταπεινότητα καί τοι τοῦ βασιλέως , ἦν γὰρ ἄποπτα αὐτῷ τὰ γινόμενα , δεξιάν τε προτείνοντος καὶ πᾶσαν ἄδειαν . τὰ μὲν οὖν σπήλαια τούτων γενομένων ἤδη πάντα ἐκεχείρωτο .
Lemmas: πολύς δέ πρῶτος ὀνειδίζω ὁ Ἡρώδης εἰς ταπεινότης καί τοι ὁ βασιλεύς , εἰμί γάρ ἄποπτος αὐτός ὁ γίγνομαι , δεξιά τε προτείνω καί πᾶς ἄδεια . ὁ μέν οὖν σπήλαιον οὗτος γίγνομαι ἤδη πᾶς χειρόω .
flavius-josephus.antiquitates-judaicae 14.431
Καταστήσας δʼ ὁ βασιλεὺς τοῖς αὐτόθι στρατηγὸν Πτολεμαῖον εἰς Σαμάρειαν ᾤχετο σὺν ἱππεῦσιν ἑξακοσίοις ὁπλίταις δὲ τρισχιλίοις ὡς μάχῃ κριθησόμενος πρὸς Ἀντίγονον .
Lemmas: καθίστημι δέ ὁ βασιλεύς ὁ αὐτόθι στρατηγός Πτολεμαῖος εἰς Σαμάρεια οἴχομαι σύν ἱππεύς ἑξακόσιοι ὁπλίτης δέ τρισχίλιοι ὡς μάχη κρίνω πρός Ἀντίγονος .
flavius-josephus.antiquitates-judaicae 14.432
οὐ μὴν τῷ Πτολεμαίῳ προυχώρησεν τὰ κατὰ τὴν στρατηγίαν , ἀλλʼ οἱ καὶ πρότερον τὴν Γαλιλαίαν ταράξαντες ἐπεξελθόντες αὐτὸν διεχρήσαντο καὶ τοῦτο δράσαντες συμφεύγουσιν εἴς τε τὰ ἕλη καὶ τὰ δύσβατα τῶν χωρίων , ἄγοντες καὶ διαρπάζοντες τὴν αὐτόθι πᾶσαν .
Lemmas: οὐ μήν ὁ Πτολεμαῖος προχωρέω ὁ κατά ὁ στρατηγία , ἀλλά ὁ καί πρότερος ὁ Γαλιλαία ταράσσω ἐπεξέρχομαι αὐτός διαχράω καί οὗτος δράω συμφεύγω εἰς τε ὁ ἕλος καί ὁ δύσβατος ὁ χωρίον , ἄγω καί διαρπάζω ὁ αὐτόθι πᾶς .
flavius-josephus.antiquitates-judaicae 14.433
τιμωρεῖται δὲ τούτους Ἡρώδης ἐπανελθών · τοὺς μὲν γὰρ ἀναιρεῖ τῶν ἀποστάντων , τοὺς δʼ ἀναφυγόντας εἰς ἐρυμνὰ χωρία πολιορκίᾳ παραστησάμενος αὐτούς τε ἀπέκτεινεν καὶ τὰ ἐρύματα κατέσκαψεν . ἐζημίωσε δὲ παύσας οὕτως τὴν νεωτεροποιίαν καὶ τὰς πόλεις ἑκατὸν ταλάντοις .
Lemmas: τιμωρέω δέ οὗτος Ἡρώδης ἐπανέρχομαι · ὁ μέν γάρ ἀναιρέω ὁ ἀφίστημι , ὁ δέ ἀναφεύγω εἰς ἐρυμνός χωρίον πολιορκία παρίστημι αὐτός τε ἀποκτείνω καί ὁ ἔρυμα κατασκάπτω . ζημιόω δέ παύω οὕτως ὁ νεωτεροποιΐα καί ὁ πόλις ἑκατόν τάλαντον .
flavius-josephus.antiquitates-judaicae 14.434
Ἐν δὲ τῷ μεταξὺ Πακόρου πεσόντος ἐν μάχῃ καὶ τῶν Πάρθων πταισάντων πέμπει βοηθὸν ὁ Βεντίδιος Ἡρώδῃ Μαχαιρᾶν σὺν δυσὶ τάγμασι καὶ χιλίοις ἱππεῦσιν ἐπισπεύδοντος Ἀντωνίου .
Lemmas: ἐν δέ ὁ μεταξύ Πάκορος πίπτω ἐν μάχη καί ὁ Πάρθοι πταίω πέμπω βοηθός ὁ Βεντίδιος Ἡρώδης Μαχαιρᾶς σύν δύο τάγμα καί χίλιοι ἱππεύς ἐπισπεύδω Ἀντώνιος .
flavius-josephus.antiquitates-judaicae 14.435
Μαχαιρᾶς μὲν οὖν Ἀντιγόνου καλοῦντος αὐτὸν παρὰ τὴν Ἡρώδου γνώμην χρήμασι διεφθαρμένος ἀπῄει ὡς κατασκεψόμενος αὐτοῦ τὰ πράγματα . τὴν δὲ διάνοιαν ὑπιδόμενος αὐτοῦ τὴν τῆς ἀφίξεως Ἀντίγονος οὐδὲ προσεδέξατο , ἀλλὰ σφενδόναις βάλλων αὐτὸν ἀνεῖργεν , καὶ διεδήλου τὴν αὐτοῦ προαίρεσιν .
Lemmas: Μαχαιρᾶς μέν οὖν Ἀντίγονος καλέω αὐτός παρά ὁ Ἡρώδης γνώμη χρῆμα διαφθείρω ἀπέρχομαι ὡς κατασκέπτομαι αὐτός ὁ πρᾶγμα . ὁ δέ διάνοια ὑπειδόμην αὐτός ὁ ὁ ἄφιξις Ἀντίγονος οὐδέ προσδέχομαι , ἀλλά σφενδόνη βάλλω αὐτός ἀνείργω , καί διαδηλόω ὁ αὐτός προαίρεσις .
flavius-josephus.antiquitates-judaicae 14.436
αἰσθόμενος δὲ τὰ βέλτιστα Ἡρώδην αὐτῷ παραινοῦντα καὶ αὐτὸν διημαρτηκότα παρακούσαντα τῆς ἐκείνου συμβουλίας , ἀνεχώρει μὲν εἰς Ἀμμαοῦν πόλιν , οἷς δὲ κατὰ τὴν ὁδὸν Ἰουδαίοις περιετύγχανεν τούτους ἀπέσφαττεν ἐχθρούς τε καὶ φίλους ὀργιζόμενος ὑπὲρ ὧν πεπόνθει .
Lemmas: αἰσθάνομαι δέ ὁ ἀγαθός Ἡρώδης αὐτός παρανέω καί αὐτός διαμαρτάνω παρακούω ὁ ἐκεῖνος συμβουλία , ἀναχωρέω μέν εἰς Ἀμμάους πόλις , ὅς δέ κατά ὁ ὁδός Ἰουδαῖος περιτυγχάνω οὗτος ἀποσφάζω ἐχθρός τε καί φίλος ὀργίζω ὑπέρ ὅς πάσχω .
flavius-josephus.antiquitates-judaicae 14.437
παροξυνθεὶς δʼ ἐπὶ τούτοις ὁ βασιλεὺς ἐπὶ Σαμαρείας ᾔει · πρὸς γὰρ Ἀντώνιον ἐγνώκει περὶ τούτων ἀφικέσθαι · δεῖσθαι γὰρ οὐχὶ τοιούτων συμμάχων , οἳ βλάψουσι μᾶλλον αὐτὸν ἢ τοὺς πολεμίους · ἐξαρκεῖν δὲ καὶ αὐτῷ πρὸς τὴν Ἀντιγόνου καθαίρεσιν .
Lemmas: παροξύνω δέ ἐπί οὗτος ὁ βασιλεύς ἐπί Σαμάρεια ἔρχομαι · πρός γάρ Ἀντώνιος γιγνώσκω περί οὗτος ἀφικνέομαι · δέω γάρ οὐ τοιοῦτος σύμμαχος , ὅς βλάπτω μάλα αὐτός ἤ ὁ πολέμιος · ἐξαρκέω δέ καί αὐτός πρός ὁ Ἀντίγονος καθαίρεσις .
flavius-josephus.antiquitates-judaicae 14.438
παρακολουθῶν δʼ ὁ Μαχαιρᾶς ἐδεῖτο μένειν · εἰ δὲ οὕτως ὥρμηκεν , ἀλλὰ τόν γε ἀδελφὸν αὐτοῦ Ἰώσηπον παρακαθιστάνειν σφίσι προσπολεμοῦσιν Ἀντιγόνῳ . καὶ διαλλάττεται μὲν πολλὰ τοῦ Μαχαιρᾶ δεηθέντος , καταλιπὼν δὲ τὸν Ἰώσηπον αὐτόθι σὺν στρατῷ παρῄνεσεν μὴ ἀποκινδυνεύειν μηδὲ τῷ Μαχαιρᾷ διαφέρεσθαι .
Lemmas: παρακολουθέω δέ ὁ Μαχαιρᾶς δέω μένω · εἰ δέ οὕτως ὁρμάω , ἀλλά ὁ γε ἀδελφός αὐτός Ἰώσηπος παρακαθιστάνω σφεῖς προσπολεμέω Ἀντίγονος . καί διαλλάσσω μέν πολύς ὁ Μαχαιρᾶς δέω , καταλείπω δέ ὁ Ἰώσηπος αὐτόθι σύν στρατός παραινέω μή ἀποκινδυνεύω μηδέ ὁ Μαχαιρᾶς διαφέρω .
flavius-josephus.antiquitates-judaicae 14.439
Αὐτὸς δὲ πρὸς Ἀντώνιον ἔσπευδεν , ἐτύγχανεν γὰρ πολιορκῶν Σαμόσατα τὸ πρὸς τῷ Εὐφράτῃ χωρίον , σὺν ἱππόταις τε καὶ πεζοῖς κατὰ συμμαχίαν αὐτῷ παροῦσιν .
Lemmas: αὐτός δέ πρός Ἀντώνιος σπεύδω , τυγχάνω γάρ πολιορκέω Σαμόσατα ὁ πρός ὁ Εὐφράτης χωρίον , σύν ἱππότης τε καί πεζός κατά συμμαχία αὐτός πάρειμι .
flavius-josephus.antiquitates-judaicae 14.440
παραγενόμενος δʼ εἰς Ἀντιόχειαν καὶ πολλοῖς ἐπιτυχὼν ἠθροισμένοις καὶ πρὸς Ἀντώνιον μὲν σπουδὴν βαδίζειν ἔχουσιν , ὑπὸ δέους δὲ διὰ τὸ κατὰ τὰς ὁδοὺς ἐπιτίθεσθαι τοὺς βαρβάρους καὶ πολλοὺς ἀναιρεῖν οὐ τολμῶντας ἐξορμᾶν , παραθαρσύνας αὐτὸς ἡγεμὼν γίνεται τῆς ὁδοῦ .
Lemmas: παραγίγνομαι δέ εἰς Ἀντιοχεία καί πολύς ἐπιτυγχάνω ἀθροίζω καί πρός Ἀντώνιος μέν σπουδή βαδίζω ἔχω , ὑπό δέος δέ διά ὁ κατά ὁ ὁδός ἐπιτίθημι ὁ βάρβαρος καί πολύς ἀναιρέω οὐ τολμάω ἐξορμάω , παραθαρσύνω αὐτός ἡγεμών γίγνομαι ὁ ὁδός .
flavius-josephus.antiquitates-judaicae 14.441
κατὰ δὲ σταθμὸν δεύτερον τῶν Σαμοσάτων ἐλόχα μὲν αὐτόθι τῶν βαρβάρων ἐνέδρα τοὺς φοιτῶντας πρὸς Ἀντώνιον , δρυμῶν δὲ τὰς εἰσβολὰς τὰς εἰς τὰ πεδία διαλαμβανόντων προλοχίζουσιν αὐτόθι τῶν ἱππέων οὐκ ὀλίγους ἠρεμήσοντας ἕως ἂν εἰς τὸ ἱππήλατον οἱ διεξιόντες ἔλθοιεν .
Lemmas: κατά δέ σταθμός δεύτερος ὁ Σαμόσατος λοχάω μέν αὐτόθι ὁ βάρβαρος ἐνέδρα ὁ φοιτάω πρός Ἀντώνιος , δρυμός δέ ὁ εἰσβολή ὁ εἰς ὁ πεδίον διαλαμβάνω προλοχίζω αὐτόθι ὁ ἱππεύς οὐ ὀλίγος ἠρεμέω ἕως ἄν εἰς ὁ ἱππήλατος ὁ διεξέρχομαι ἔρχομαι .
flavius-josephus.antiquitates-judaicae 14.442
ὡς δʼ οἱ πρῶτοι διεξῆλθον , ὀπισθοφυλακεῖ μὲν Ἡρώδης , προσπίπτουσι δὲ ἐξαπιναίως οἱ ἐκ τῆς ἐνέδρας ὄντες εἰς πεντακοσίους , καὶ τρεψαμένων τοὺς πρώτους ἐπιδραμὼν ὁ βασιλεὺς τῇ ῥύμῃ τῇ περὶ αὐτὸν παραχρῆμα μὲν ἀνακόπτει τοὺς πολεμίους , ἐπεγείρει δὲ τὸ τῶν οἰκείων φρόνημα καὶ θαρραλέους ἀπεργάζεται , καὶ τῶν πάλαι φευγόντων ἐξ ὑποστροφῆς μαχομένων ἐκτείνοντο πάντοθεν οἱ βάρβαροι .
Lemmas: ὡς δέ ὁ πρῶτος διεξέρχομαι , ὀπισθοφυλακέω μέν Ἡρώδης , προσπίπτω δέ ἐξαπίναιος ὁ ἐκ ὁ ἐνέδρα εἰμί εἰς πεντακόσιοι , καί τρέπω ὁ πρῶτος ἐπιτρέχω ὁ βασιλεύς ὁ ῥύμη ὁ περί αὐτός παραχρῆμα μέν ἀνακόπτω ὁ πολέμιος , ἐπεγείρω δέ ὁ ὁ οἰκεῖος φρόνημα καί θαρσαλέος ἀπεργάζομαι , καί ὁ πάλαι φεύγω ἐκ ὑποστροφή μάχομαι κτείνω πάντοθεν ὁ βάρβαρος .
flavius-josephus.antiquitates-judaicae 14.443
ἐπέκειτο δʼ ὁ βασιλεὺς ἀναιρῶν καὶ τὰ διηρπασμένα , πολλὰ δʼ ἦν σκευοφόρα καὶ ἀνδράποδα , πάντα ἀνασωσάμενος προῄει .
Lemmas: ἐπίκειμαι δέ ὁ βασιλεύς ἀναιρέω καί ὁ διαρπάζω , πολύς δέ εἰμί σκευοφόρος καί ἀνδράποδον , πᾶς ἀνασῴζω προέρχομαι .
flavius-josephus.antiquitates-judaicae 14.444
καὶ πλειόνων αὐτοῖς ἐπιθεμένων τῶν ἐν τοῖς δρυμῶσιν , οἳ πλησίον τῆς εἰς τὸ πεδίον ἐκβολῆς ἦσαν , καὶ τούτοις προσμίξας αὐτὸς μετὰ στίφους καρτεροῦ τρέπεται καὶ πολλοὺς αὐτῶν ἀποκτείνας ἀδεᾶ τοῖς ἑπομένοις ὁδὸν παρεῖχεν · οἱ δὲ σωτῆρα καὶ προστάτην αὐτὸν ἐκάλουν .
Lemmas: καί πολύς αὐτός ἐπιτίθημι ὁ ἐν ὁ δρυμών , ὅς πλησίον ὁ εἰς ὁ πεδίον ἐκβολή εἰμί , καί οὗτος προσμείγνυμι αὐτός μετά στῖφος καρτερός τρέπω καί πολύς αὐτός ἀποκτείνω ἀδεής ὁ ἕπομαι ὁδός παρέχω · ὁ δέ σωτήρ καί προστάτης αὐτός καλέω .
flavius-josephus.antiquitates-judaicae 14.445
Ἐπεὶ δὲ πλησίον τῶν Σαμοσάτων γεγόνει , πέμπει τὸ στράτευμα ὑπαντησόμενον Ἀντώνιος σὺν τῷ οἰκείῳ κόσμῳ τιμὴν Ἡρώδῃ ταύτην ἀπονέμων καὶ ἐπικουρίας ἕνεκα · τὴν γὰρ τῶν βαρβάρων ἀκηκόει κατʼ αὐτῶν ἐπίθεσιν .
Lemmas: ἐπεί δέ πλησίον ὁ Σαμόσατος γίγνομαι , πέμπω ὁ στράτευμα ὑπαντάω Ἀντώνιος σύν ὁ οἰκεῖος κόσμος τιμή Ἡρώδης οὗτος ἀπονέμω καί ἐπικουρία ἕνεκα · ὁ γάρ ὁ βάρβαρος ἀκούω κατά αὐτός ἐπίθεσις .
flavius-josephus.antiquitates-judaicae 14.446
καὶ δὴ παρόντα τε εἶδεν ἀσμένως καὶ τὰ κατὰ τὴν ὁδὸν αὐτῷ πεπραγμένα μαθὼν ἐδεξιοῦτο καὶ τῆς ἀρετῆς ἐθαύμαζεν , αὐτός τε περιλαβὼν αὐτὸν Ἀντώνιος ὡς εἶδεν ἠσπάζετο προυτίμα τε νεωστὶ βασιλέα ἀποδείξας .
Lemmas: καί δή πάρειμι τε ὁράω ἄσμενος καί ὁ κατά ὁ ὁδός αὐτός πράσσω μανθάνω δεξιόομαι καί ὁ ἀρετή θαυμάζω , αὐτός τε περιλαμβάνω αὐτός Ἀντώνιος ὡς ὁράω ἀσπάζομαι προτιμάω τε νεωστί βασιλεύς ἀποδείκνυμι .
flavius-josephus.antiquitates-judaicae 14.447
Ἀντιόχου δὲ μετʼ οὐ πολὺ τὸ ἔρυμα παραδόντος καὶ διὰ τοῦτο παυσαμένου τοῦ πολέμου Σοσσίῳ μὲν Ἀντώνιος παραδίδωσιν παρακελευσάμενος δὲ Ἡρώδῃ συμμαχεῖν αὐτὸς ἐπʼ Αἰγύπτου ἐχώρει . καὶ Σόσσιος μὲν δύο τάγματα ἐπικουρικὰ Ἡρώδῃ προύπεμψεν εἰς τὴν Ἰουδαίαν , αὐτὸς δὲ μετὰ τοῦ πλείονος στρατοῦ ἠκολούθει .
Lemmas: Ἀντίοχος δέ μετά οὐ πολύς ὁ ἔρυμα παραδίδωμι καί διά οὗτος παύω ὁ πόλεμος Σόσσιος μέν Ἀντώνιος παραδίδωμι παρακελεύομαι δέ Ἡρώδης συμμαχέω αὐτός ἐπί Αἴγυπτος χωρέω . καί Σόσσιος μέν δύο τάγμα ἐπικουρικός Ἡρώδης προπέμπω εἰς ὁ Ἰουδαία , αὐτός δέ μετά ὁ πολύς στρατός ἀκολουθέω .
flavius-josephus.antiquitates-judaicae 14.448
Ἔτυχεν δʼ ἤδη κατὰ τὴν Ἰουδαίαν τεθνεὼς Ἰώσηπος τρόπῳ τοιούτῳ · λήθην μὲν ὧν αὐτῷ παρήγγειλεν ὁ ἀδελφὸς πρὸς Ἀντώνιον ἀπερχόμενος λαμβάνει , στρατοπεδευσάμενος δὲ ἀνὰ τὰ ὄρη , πέντε γὰρ αὐτῷ σπείρας Μαχαιρᾶ δόντος ἐπὶ Ἱεριχοῦντος ἠπείγετο βουλόμενος ἐκθερίσαι τὸν σῖτον αὐτῶν ,
Lemmas: τυγχάνω δέ ἤδη κατά ὁ Ἰουδαία θνῄσκω Ἰώσηπος τρόπος τοιοῦτος · λήθη μέν ὅς αὐτός παραγγέλλω ὁ ἀδελφός πρός Ἀντώνιος ἀπέρχομαι λαμβάνω , στρατοπεδεύω δέ ἀνά ὁ ὄρος , πέντε γάρ αὐτός σπεῖρα Μαχαιρᾶς δίδωμι ἐπί Ἱεριχώ ἐπείγω βούλομαι ἐκθερίζω ὁ σῖτος αὐτός ,
flavius-josephus.antiquitates-judaicae 14.449
καὶ νεοσυλλέκτου τοῦ Ῥωμαίων στρατεύματος ὄντος , καὶ πολέμων ἀπείρως ἔχοντος καὶ γὰρ πολὺ ἐκ Συρίας ἦν τὸ κατειλεγμένον , ἐπιθεμένων αὐτόθι τῶν πολεμίων , ἀποληφθεὶς ἐν δυσχωρίαις αὐτός τε ἀποθνήσκει γενναίως μαχόμενος καὶ τὸ στράτευμα πᾶν ἀπέβαλεν · ἓξ γὰρ σπεῖραι διεφθάρησαν .
Lemmas: καί νεοσύλλεκτος ὁ Ῥωμαῖος στράτευμα εἰμί , καί πόλεμος ἄπειρος ἔχω καί γάρ πολύς ἐκ Συρία εἰμί ὁ καταλέγω , ἐπιτίθημι αὐτόθι ὁ πολέμιος , ἀπολαμβάνω ἐν δυσχωρία αὐτός τε ἀποθνῄσκω γενναῖος μάχομαι καί ὁ στράτευμα πᾶς ἀποβάλλω · ἕξ γάρ σπεῖρα διαφθείρω .
flavius-josephus.antiquitates-judaicae 14.450
κρατήσας δὲ τῶν νεκρῶν Ἀντίγονος ἀποτέμνει τὴν Ἰωσήπου κεφαλὴν πεντήκοντα ταλάντων αὐτὴν ῥυομένου Φερώρα τἀδελφοῦ . καὶ μετὰ τοῦτο ἀποστάντες Γαλιλαῖοι τῶν παρὰ σφίσι δυνατῶν τοὺς τὰ Ἡρώδου φρονοῦντας ἐν τῇ λίμνῃ κατεπόντωσαν , καὶ τῆς Ἰουδαίας πολλὰ ἐνεωτερίσθη . Μαχαιρᾶς δὲ χωρίον Ηττον ἐξωχύρου .
Lemmas: κρατέω δέ ὁ νεκρός Ἀντίγονος ἀποτέμνω ὁ Ἰώσηπος κεφαλή πεντήκοντα τάλαντον αὐτός ἐρύω Φερώρας ἀδελφός . καί μετά οὗτος ἀφίστημι Γαλιλαῖος ὁ παρά σφεῖς δυνατός ὁ ὁ Ἡρώδης φρονέω ἐν ὁ λίμνη καταποντόω , καί ὁ Ἰουδαία πολύς νεωτερίζω . Μαχαιρᾶς δέ χωρίον Ηττον ἐξοχυρόω .
flavius-josephus.antiquitates-judaicae 14.451
Παρῆσαν δʼ ἄγγελοι τῶν πεπραγμένων πρὸς τὸν βασιλέα καὶ ἐν Δάφνῃ τῆς Ἀντιοχείας ἐδήλωσαν αὐτῷ τὴν κατὰ τὸν ἀδελφὸν τύχην , προσδεχομένῳ μέντοι καὶ αὐτῷ διά τινας ὀνείρων ὄψεις τρανῶς προφαινούσας τὸν τοῦ ἀδελφοῦ θάνατον .
Lemmas: πάρειμι δέ ἄγγελος ὁ πράσσω πρός ὁ βασιλεύς καί ἐν Δάφνη ὁ Ἀντιοχεία δηλόω αὐτός ὁ κατά ὁ ἀδελφός τύχη , προσδέχομαι μέντοι καί αὐτός διά τις ὄνειρος ὄψις τρανής προφαίνω ὁ ὁ ἀδελφός θάνατος .
flavius-josephus.antiquitates-judaicae 14.452
ἐπειχθεὶς οὖν κατὰ τὴν πορείαν ὡς κατὰ Λίβανον τὸ ὄρος γίνεται , ὀκτακοσίους μὲν τῶν αὐτόθι προσλαμβάνει , ἔχων δὲ καὶ Ῥωμαϊκὸν ἓν τάγμα εἰς Πτολεμαΐδα παραγίνεται , κἀκεῖθεν νυκτὸς ἀναστὰς μετὰ τοῦ στρατοῦ προῄει διὰ τῆς Γαλιλαίας .
Lemmas: ἐπείγω οὖν κατά ὁ πορεία ὡς κατά Λίβανος ὁ ὄρος γίγνομαι , ὀκτακόσιοι μέν ὁ αὐτόθι προσλαμβάνω , ἔχω δέ καί Ῥωμαικός εἷς τάγμα εἰς Πτολεμαΐς παραγίγνομαι , ἐκεῖθεν νύξ ἀνίστημι μετά ὁ στρατός προέρχομαι διά ὁ Γαλιλαία .
flavius-josephus.antiquitates-judaicae 14.453
ὑπήντων δʼ οἱ πολέμιοι καὶ κρατηθέντες τῇ μάχῃ κατεκλείσθησαν εἰς χωρίον , ὅθεν ἦσαν ὡρμηκότες τῇ προτεραίᾳ · προσβολὰς δὴ τοὐντεῦθεν ἐποιεῖτο , καὶ πολλοῦ χειμῶνος καταρραγέντος οὐδὲν ποιεῖν δυνάμενος ἀπάγει τὴν στρατιὰν εἰς τὰς πλησίον κώμας . ἐλθόντος δʼ αὐτῷ παρʼ Ἀντωνίου καὶ δευτέρου τάγματος οἱ τὸ χωρίον ἔχοντες φοβηθέντες νυκτὸς ἐξέλιπον αὐτό .
Lemmas: ὑπαντάω δέ ὁ πολέμιος καί κρατέω ὁ μάχη κατακλείω εἰς χωρίον , ὅθεν εἰμί ὁρμάω ὁ προτεραῖος · προσβολή δή ἐντεῦθεν ποιέω , καί πολύς χειμών καταράσσω οὐδείς ποιέω δύναμαι ἀπάγω ὁ στρατιά εἰς ὁ πλησίον κώμη . ἔρχομαι δέ αὐτός παρά Ἀντώνιος καί δεύτερος τάγμα ὁ ὁ χωρίον ἔχω φοβέω νύξ ἐκλείπω αὐτός .
flavius-josephus.antiquitates-judaicae 14.454
καὶ ὁ βασιλεὺς ἔσπευδεν ἐπὶ Ἱεριχοῦντος τιμωρήσασθαι κατὰ νοῦν ἔχων αὐτοὺς ὑπὲρ τἀδελφοῦ . ἐπεὶ δὲ κατέζευξεν , εἱστία μὲν τοὺς ἐν τέλει , μετὰ δὲ τὴν συνουσίαν παρῆλθεν εἰς τὸ δωμάτιον ἀπολύσας τοὺς παρόντας .
Lemmas: καί ὁ βασιλεύς σπεύδω ἐπί Ἱεριχώ τιμωρέω κατά νόος ἔχω αὐτός ὑπέρ ἀδελφός . ἐπεί δέ καταζεύγνυμι , ἑστιάω μέν ὁ ἐν τέλος , μετά δέ ὁ συνουσία παρέρχομαι εἰς ὁ δωμάτιον ἀπολύω ὁ πάρειμι .
flavius-josephus.antiquitates-judaicae 14.455
ἐνταῦθα ἴδοι τις ἂν τοῦ βασιλέως τὴν ἐκ τοῦ θεοῦ εὔνοιαν · πίπτει μὲν γὰρ ἡ στέγη τοῦ οἰκήματος , οὐδένα δὲ ἀπολαβοῦσα διέφθειρεν , ὥστε πάντας πιστεῦσαι τὸν Ἡρώδην εἶναι θεοφιλῆ , μέγαν οὕτω καὶ παράδοξον διαφυγόντα κίνδυνον .
Lemmas: ἐνταῦθα ὁράω τις ἄν ὁ βασιλεύς ὁ ἐκ ὁ θεός εὔνοια · πίπτω μέν γάρ ὁ στέγη ὁ οἴκημα , οὐδείς δέ ἀπολαμβάνω διαφθείρω , ὥστε πᾶς πιστεύω ὁ Ἡρώδης εἰμί θεοφιλής , μέγας οὕτως καί παράδοξος διαφεύγω κίνδυνος .
flavius-josephus.antiquitates-judaicae 14.456
Τῇ δʼ ὑστεραίᾳ τῶν πολεμίων ἑξακισχίλιοι ἀπʼ ἄκρων κατιόντες τῶν ὀρῶν εἰς μάχην ἐφόβουν τοὺς Ῥωμαίους . οἱ δὲ γυμνῆτες προσιόντες τοῖς παλτοῖς ἔβαλλον καὶ λίθοις τοὺς περὶ τὸν βασιλέα ἐξεληλυθότας αὐτόν τε παλτῷ τις παρὰ τὴν λαπάραν ἔβαλεν .
Lemmas: ὁ δέ ὑστεραῖος ὁ πολέμιος ἑξακισχίλιοι ἀπό ἄκρον κατέρχομαι ὁ ὄρος εἰς μάχη φοβέω ὁ Ῥωμαῖος . ὁ δέ γυμνής προσέρχομαι ὁ παλτόν βάλλω καί λίθος ὁ περί ὁ βασιλεύς ἐξέρχομαι αὐτός τε παλτόν τις παρά ὁ λαπάρα βάλλω .
flavius-josephus.antiquitates-judaicae 14.457
Ἀντίγονος δʼ ἐπὶ τὴν Σαμάρειαν πέμπει στρατηγὸν Πάππον ὄνομα σὺν δυνάμει πολλῇ βουλόμενος παρασχεῖν τοῖς πολεμίοις δόξαν πολεμοῦντος ἐκ περιουσίας . ἀλλʼ ὁ μὲν Μαχαιρᾷ τῷ στρατηγῷ προσεκάθητο · Ἡρώδης δὲ πέντε πόλεις καταλαβὼν τοὺς ἐγκαταληφθέντας περὶ δισχιλίους ὄντας ἐφόνευσεν αὐτάς τε τὰς πόλεις ἐμπρήσας ἐπανῆλθεν ἐπὶ τὸν Πάππον ·
Lemmas: Ἀντίγονος δέ ἐπί ὁ Σαμάρεια πέμπω στρατηγός Πάππος ὄνομα σύν δύναμις πολύς βούλομαι παρέχω ὁ πολέμιος δόξα πολεμέω ἐκ περιουσία . ἀλλά ὁ μέν Μαχαιρᾶς ὁ στρατηγός πρόσημαι · Ἡρώδης δέ πέντε πόλις καταλαμβάνω ὁ ἐγκαταλαμβάνω περί δισχίλιοι εἰμί φονεύω αὐτός τε ὁ πόλις ἐμπίμπρημι ἐπανέρχομαι ἐπί ὁ Πάππος ·
flavius-josephus.antiquitates-judaicae 14.458
ἐστρατοπεδεύσατο δʼ οὗτος περὶ κώμην Ἰσάνας καλουμένην καὶ πολλῶν αὐτῷ προσρεόντων ἐκ τῆς Ἱεριχοῦς καὶ τῆς ἄλλης Ἰουδαίας , ἐπεὶ πλησίον γίνεται , τῶν πολεμίων ἐπεξελθόντων αὐτοῖς ὑπὸ θράσους συμβαλὼν κρατεῖ τῇ μάχῃ , καὶ τιμωρῶν τἀδελφῷ φεύγουσιν εἰς τὴν κώμην εἵπετο κτείνων .
Lemmas: στρατοπεδεύω δέ οὗτος περί κώμη Ἰσάνη καλέω καί πολύς αὐτός προσρέω ἐκ ὁ Ἰεριχώ καί ὁ ἄλλος Ἰουδαία , ἐπεί πλησίον γίγνομαι , ὁ πολέμιος ἐπεξέρχομαι αὐτός ὑπό θράσος συμβάλλω κρατέω ὁ μάχη , καί τιμωρέω ἀδελφός φεύγω εἰς ὁ κώμη ἕπομαι κτείνω .
flavius-josephus.antiquitates-judaicae 14.459
πεπληρωμένων δὲ τῶν οἰκήσεων ὁπλιτῶν καί τινων ἀναφευγόντων ἐπὶ τὰς στέγας κρατεῖ τούτων , καὶ τοὺς ὀρόφους τῶν οἴκων ἀνασκάπτων ἔμπλεα τὰ κάτω τῶν στρατιωτῶν ἑώρα ἀθρόων ἀπειλημμένων .
Lemmas: πληρόω δέ ὁ οἴκησις ὁπλίτης καί τις ἀναφεύγω ἐπί ὁ στέγη κρατέω οὗτος , καί ὁ ὄροφος ὁ οἶκος ἀνασκάπτω ἔμπλεος ὁ κάτω ὁ στρατιώτης ὁράω ἀθρόος ἀπολαμβάνω .
flavius-josephus.antiquitates-judaicae 14.460
τούτους μὲν οὖν πέτραις ἄνωθεν βάλλοντες σωρηδὸν ἐπʼ ἀλλήλοις ἀνῄρουν · καὶ θέαμα τοῦτο δεινότατον ἦν κατὰ τόνδε τὸν πόλεμον νεκρῶν τὸ πλῆθος ἀπείρων ἐντὸς τῶν τειχῶν ἐπʼ ἀλλήλοις κειμένων .
Lemmas: οὗτος μέν οὖν πέτρα ἄνωθεν βάλλω σωρηδόν ἐπί ἀλλήλων ἀναιρέω · καί θέαμα οὗτος δεινός εἰμί κατά ὅδε ὁ πόλεμος νεκρός ὁ πλῆθος ἄπειρος ἐντός ὁ τεῖχος ἐπί ἀλλήλων κεῖμαι .